Genusshotel Alpenblick Lingenau Àustria - Ofertes d'hotels amb els MILLORS DESCOMPTES EN LÍNIA\nHof 244, Lingenau, Lingenau, Àustria, 6951 - Molt bona ubicació - Veure al mapa\nMés informació sobre Genusshotel Alpenblick\nPer als viatgers què vulguin captar les imatges i els sons de Lingenau, Genusshotel Alpenblick és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Genusshotel Alpenblick és compromet a que la seva estada sigui el més còmoda possible. A l'hotel s'hi pot gaudir d'unes comoditats de primera classe com instal.lacions per a minusvàl.lids, magatzem d'equipatge, servei d'habitacions, habitació familiar, instal.lacions de barbacoa.\nGaudiu de les comoditats d'alta gama com ara banyera hidromassatge, calefacció, escriptori, mini bar, balcó/terrassa per tal de relaxar-vos després d'un cansat dia. L'hotel ofereix instal.lacions fantàstiques, incloses esquí, pesca, parc infantil, jardí, per ajudar-vos a relaxar després d'un carregat dia a la ciutat. Genusshotel Alpenblick és una elecció inteligents per a viatgers a Lingenau, i ofereix una estada relaxant i sense molèsties.


Anàlisi. 'Dificultats davant la investidura' - El diari digital de Sabadell - iSabadell\nAnàlisi, opinió, Sabadell\nAnàlisi. ‘Dificultats davant la investidura’\nEscrit per Antonio Santamaria el 12 juliol 2017\nAnàlisi. ‘Un primer any de mandat marcat pel coronavirus’ 30 juliol 2020\nEl retard en la convocatòria del ple d’investidura del nou alcalde resulta indicatiu de les grans dificultats per a resoldre la remodelació del govern local. Això és producte dels enfrontaments i la pèrdua de confiança entre els quatre socis arran de les disputes pel relleu a l’alcaldia.\nJa ha passat més d’una setmana des de que l’alcalde Juli Fernàndez anuncià el relleu a l’alcaldia en la persona de Maties Serracant (més info: ‘Fernàndez confirma que Maties Serracant serà el nou alcalde‘). Les polèmiques i picabaralles entre els socis per aquesta qüestió, que finalment acabaren bandejant-se públicament, han deteriorat notablement les seves relacions de confiança política i personal. Ara això està passant factura i les negociacions per a remodelar el Cartipàs municipal estan enfrontant-se a grans dificultats. És clar que ambdues qüestions estan vinculades i que fins que no es resolgui la qüestió de la remodelació del govern municipal difícilment es convocaran els plens de renúncia de Fernàndez i d’investidura de Serracant.\nCertament, per a la imatge pública del govern municipal, seria convenient que el tema es resolgués el més aviat possible per a tancar una situació d’interinitat que alimenta les crítiques dels partits de l’oposició com s’ha palesat en el recent comunicat del PSC que posava el dit en la nafra entorn a aquest tema (més info: ‘Per al PSC el relleu a l’alcaldia evidencia la inestabilitat del govern local‘).\nTanmateix, la manera traumàtica com s’ha produït el relleu no ha deixat satisfet a ningú. Tret, és clar, de la Crida per Sabadell, a la qual per una estranya carambola de circumstàncies previsiblement acabarà ostentant l’alcaldia. Aquí s’ha d’assenyalar que el focus del conflicte es polaritza entorn a ERC i Unitat pel Canvi, les dues formacions que, amb el permís d’un PSC renovat, són les forces amb més possibilitats de guanyar les properes eleccions municipals. En totes aquestes turbulències, ERC ha comptat amb el suport de Guanyem Sabadell i Unitat pel Canvi amb el de la Crida.\nFernàndez, Berlanga, Serracant i Martínez, fa uns dies. Autor: David B.\nEl grau d’enfrontament és tant gran que, segons fons properes al partit, a l’assemblea d’ERC celebrada a la vigília de l’anunci de Fernàndez, un sector de la formació liderada pel mateix alcalde va proposar sortir del govern si havien de renunciar a l’alcaldia. Una postura que fou rebutjada per les bases del partit, ja que es donaria la pèssima impressió que es posava el càrrec per damunt del projecte polític. Ara bé, sembla ser, que aquest posicionament no està totalment descartat en funció de com vagin les negociacions sobre el Cartipàs.\nEfectivament, per a Esquerra haver de renunciar a l’alcaldia quan només manquen dos mesos pel referèndum de l’1 d’octubre suposa un cop molt dur tant per al seu protagonisme a nivell nacional, com per a la carrera política de Fernàndez. Tanmateix tampoc seria massa intel·ligent que Fernàndez marxés del govern local, si té aspiracions de repetir com a cap de llista d’ERC a les properes eleccions municipals.\nJustament, en la qüestió del Cartipàs, ERC, UpC i Guanyem demanen compensacions en el repartiment de quotes de poder; uns per haver renunciat a l’alcaldia i l’altre per haver aixecat els vetos i permetre el relleu. D’altra banda, en l’àmbit de la Crida, la remodelació de l’equip de govern podria ser l’oportunitat per a què alguns edils de la formació, vinculada a l’esquerra independentista, renunciessin a l’acta de regidor amb la qual cosa entrarien noves persones a ostentar responsabilitats de govern.\nSi se’m permet la metàfora, el govern municipal és com una gerro xinès que amb el tema del relleu a l’alcaldia s’ha esmicolat. Ara, potser amb grans esforços, serà possible enganxar els trocets, però les esquerdes restaran ben visibles. La confiança és un intangible molt delicat i, després de les fortes picabaralles, és pràcticament impossible que pugin recuperar-se.\nJuli Fernàndez i Joan Berlanga, al balcó de l’Ajuntament. Autor: David B.\nNo obstant això, per la més elemental sensatesa política i malgrat les dificultats, als socis del quatripartit no els hi queda altra opció que recomposar la malmesa unitat i acabar el mandat. Si no ho fessin i es deixessin portar pels impulsos fratricides, tots, en major o menor mesura, acabarien pagant la factura política i alimentarien les expectatives de l’oposició.\nEn aquesta tessitura, abans d’acabar el mes, hauria de verificar-se el relleu a l’alcaldia i la presentació del nou Cartipàs. Això no obsta perquè, a partir d’ara, tots els socis de govern treballin amb la vista posada en les properes municipals.\nFoto portada: Maties Serracant i Juli Fernàndez en la inauguració de l’exposició del Passeig, aquest dimarts. Autor: David B.\nAleix Coch: “Hem d’adaptar-nos ràpid i sumar els màxims punts possibles”\nEl servei de pediatria de la zona nord, en risc\nAdrián Hernández (148) barris (151) C.E.Sabadell (708) Carles Rossinyol (176) CE Sabadell (275) CiU (196) Ciutadans (236) CN Sabadell (432) contingut patrocinat (219) coronavirus (346) cultura (214) educació (186) ERC (183) Esteban Gesa (200) festa major (249) Fira Sabadell (175) futbol (394) habitatge (161) història (269) història de sabadell (202) Hospital Parc Taulí (192) incendi (161) Joan Berlanga (195) Josep Ayuso (150) Joventut de la Faràndula (157) Juli Fernàndez (369) Liga Adelante (170) Marisol Martínez (191) Marta Farrés (215) Maties Serracant (310) Mercuri (191) mobilitat (164) música (278) obres (205) Operació Mercuri (153) opinió (1612) ple (228) Pol Gibert (156) Policia Municipal (267) PP (210) PSC (357) Sabadell (167) successos (291) teatre (271) waterpolo (169)


S’acosta la Festa Major 2017 - Ajuntament Cervelló\nS’acosta la Festa Major 2017\nUna trentena d’actes conformen el programa de la Festa Major de Cervelló d’enguany que tindrà lloc del 28 de juliol al 3 d’agost. En la seva organització han participat gairebé 20 entitats locals de caire social, esportiu i cultural que faran possible una festa molt participativa i amb activitats per a tots els gustos i edats.\nPodeu consultar el resum dels actes de la Festa Major clicant aquí\nEl carrer Major romandrà tancat a la circulació de vehicles des del 28 de juliol a les 12 hores fins al dilluns 31 de juliol a les 6 de la matinada. La rambla Josep Tarradellas es tallarà al trànsit des del 28 al 31 de juliol i quedarà prohibit l’estacionament de vehicles.\nEl recinte firal s’instal·larà des del carrer Major fins a l’avinguda Catalunya, amb atraccions juvenils i infantils i les terrasses dels establiments de restauració locals.\nEs canviarà el sentit de circulació en els carrers Mestra Adela Cardona i Coral Diana. Els veïns dels carrers Coral Diana, rambla Tarradellas, Santa Maria, plaça del Mestre i Mestre Puignau que tinguin pàrquing tenen garantida la sortida en sentit Barcelona però no podran tornar a accedir-hi fins al dia 31 de juliol. Els veïns del pàrquing del carrer Sant Esteve podran sortir únicament en horari de 22 a 8 hores, creuant el carrer Major i pel carrer Germandat Sant Sebastià. S’habilitarà una zona d’aparcament especial en el carrer Major, dels números 19 al 29 (façana de l’església)amb estacionament limitat d’una hora per fer gestions en horari comercial. L’empresa Soler i Sauret habilitarà parada de bus provisional en els dos sentits dels trajectes a la rotonda de Ceraqua.\nDemanem que els conductors que tinguin previst fer ús del vehicle tinguin en compte aquesta informació. Per qualsevol dubte poseu-vos en contacte amb la Policia Local.\nDavant d’alt risc d’incendi, no es faran els focs artificials de fi de festa. Us demanem que extremeu les precaucions i davant qualsevol indici de foc aviseu les autoritats.\nPodeu consultar les ubicacions dels diferents actes de la Festa en aquest plànol:\nPrograma Festa Major de Cervelló 2017 document Programa Festa Major de Cervelló 2017


3HDV: de maig 2013\nCursa del 9 de Juny del 2013 a L’ametlla del Vallès\nPer aquesta primera carrera les preinscipcions les tramitaran des de Bigues , recordar que també tenim obertes les preinscripcions de les 3hdv de Santa Eulàlia .\nPreinscripcions Ametlla :\n- S’hauran de presentar al bar “ Sito’s Bar “ de Bigues i Riells.\nEls Divendres dies 17, 24 o 31 de Maig del 2013.\nAv. Prat de la Riba Nº 161 de Bigues i Riells.\n- Caldrà adjuntar una fotocopia del DNI de cadascun dels pilots\ninscrits i presentar totes les preinscripcions del tots els pilots d’un\nequip al mateix moment.\nL’ingres dels 105€ el podeu fer al Moto Club Montornès o en metalic al moment de presentar l’inscripcio.\nNº Compte: 2107 0372 32 4022803631 indicant el nom del Equip.\nEnviant el full omplert correctament de la preinscripcio de tots els pilots d’un equip al mateix moment junt amb una copia del resguard del ingrés de la inscripció i caldrà adjuntar una fotocopia del DNI de cadascun dels pilots inscrits a la adreça de correu:\nL’ingres dels 105€ el podeu fer al Moto Club Montornès nº Compte:\n2107 0372 32 4022803631 indicant el nom del Equip.\n*Els pilots menor de 15 anys d’edat que vulguin corre apart de la llicència tindran de presentar una revisió metge certificada.\nPer veure la normativa de les 3HDV L’Ametlla del Vallès fes clic sobre aquest link.\nPer obtenir la Llicència Social Anual o la Llicència de un dia.\n( Important: s’ha de tenir la llicència una setmana abans de la primera cursa).\nPresentar al bar “ Sito’s Bar “ de Bigues i Riells o 4horesderbivariant@gmail.com\nRebut del ingrés del import de la llicència ( 90€ o 25€ depenent del tipus de llicència escollit)\nL’ingres el podeu fer al Moto Club Montornès nº Compte: 2013 0042 10 0200813041 indicant el nom.


El Nadal no dóna treva a les urgències catalanes, que segueixen col·lapsades\nCatalunyapress.- Després dels dies de festa els hospitals barcelonins Del Mar i Vall d'Hebron es troben amb més de 50 pacients a l'espera de ser ingressats.\nEl 60% de les urgències catalanes podrien tractar-se en centres d'atenció primària\nCatalunyaPress.- El Conceller de Salut ha presentat el Pla Integral d'Urgències, tot i que les previsions en paper no es fan efectives en la realitat. Avui 56 pacients pendents de llit al Vall d'Hebron.\nUn centenar de persones es manifesten per exigir unes urgències "dignes" al Vall d'Hebron\nLes urgències catalanes segueixen "col·lapsades", malgrat no haver arribat encara l'època de la grip. El Consorci Sanitari de Barcelona i SAP Muntanya critiquen el problema estructural.\nEstirada d'orelles a Comín: "no més pacients als passadissos de les urgències catalanes"\nLa Favb exigeix al conseller que resolgui el "col·lapse" dels hospitals a Barcelona / El Síndic de Greuges investigarà el servei d'urgències de l'Hospital Universitari Vall d'Hebron.\nOverbooking a les urgències de la Vall d'Hebron: 87 malalts a l'espera de llit\nNou col·lapse a l'hospital. Aquest cop el centre ha derivat a alguns pacients a l'Hospital Sant Rafael i al Pere Virgili.\nEl fred dispara les esperes a les urgències del Vall d'Hebron\nCatalunyaPress.- Les urgències de l'Hospital Vall d'Hebron (Barcelona) segueixen en situació crònica, amb col·lapses constants i amb pacients esperant més de 24 hores per ser hospitalitzats.\nLes urgències del Vall d'Hebron, un col·lapse crònic\nCatalunyaPress.- Entre dijous i diumenge, el nombre de pacients que ha estat esperant un llit a urgències ha estat entre 59 i 73 i molts d'ells per més de 24 hores.\nL'Hospital de Bellvitge "ja no dóna més de si" pels col·lapses a urgències\nEn un vídeo pujat a la pàgina de Facebook 'Bellvitge en Lluita', Manuel dels Cingles informa de la greu situació que pateixen les urgències de l'hospital.\nEl Tercer Sector alerta del "col·lapse" dels serveis socials municipals\nAposta per un nou model per atendre millor les necessitats socials i amb un paper més actiu de les entitats.\nEl Parc Taulí (Sabadell) segueix sumit en un dramàtic col·lapse\nCatalunyaPress.- Aquest 24 d'octubre havia 62 malalts en el nivell 2 on només hi ha espai per a 35.\nLes urgències de la Vall d'Hebron segueixen col·lapsades\nCatalunyaPress.- Les urgències d'aquest hospital estan "col·lapsades" i el Sindicat de Sanitat de Barcelona es queixa que un auxiliar d'infermeria atén més de 16 pacients en un sol dia.\nLes urgències del Vall d'Hebron: un estiu de col·lapses\nDurant tot el mes d'agost s'han viscut col·lapses de fins i tot més de 50 persones esperant a urgències per ser ingressades i amb lliteres als passadissos.\nEs col·lapsa la web de l'Agència Tributària en l'inici de la Renda 2015\nLa pàgina web de l'Agència Tributària s'ha col·lapsat en l'inici de la Campanya de la Renda 2015 per l'allau de visites per sol·licitar informació i l'esborrany de la declaració.\nL’Hospital del Mar: un altre cas d’urgències col·lapsades\nCatalunyaPress.- Treballadors del centre denuncien que molts pacients son derivats a les clíniques privades mentre molts llits del centre romanen tancats.\nEl "col·lapse" de les urgències del Parc Taulí "possa en joc" la salut de treballadors i de malalts\nEl Comité d'Empresa d'aquest hospital de Sabadell està fent des de setembre una denuncia pública de la manca de llits. Ara proposa cinc possibles solucions en un comunicat.\nL'Hospital Parc Taulí viu una situació desesperada a urgències\nSituació de col·lapse total a l'Hospital Parc Taulí de Sabadell. Tots els llits oberts pel PIUC estan ocupats. Tot i això, 39 malalts ingressats pendents de llit a urgències. 100 malalts ubicats a urgències. 9 malalts han quedat aquesta nit a la URPA sense passar a hospitalització.\nCC.OO. denuncia el "col·lapse" en les urgències de l'Hospital de Blanes\nCC.OO. ha criticat aquest dimecres el "col·lapse" de les urgències de l'hospital de Blanes (Girona), que ha atribuït a derivacions des de l'Hospital de Calella, ha informat en un comunicat la central sindical.\nCinc detinguts i dos agents ferits durant un desnonament a Barcelona\nEl 55% dels estudiants de FP de l'entorn de Barcelona troben treball en menys de 9 mesos\nLa UEFA obre una investigació disciplinària contra el Reial Madrid, FC Barcelona i Juventus per la Superlliga


Obertes les inscripcions als tallers dels centres cívics | Sants-Montjuïc\nObertes les inscripcions als tallers dels centres cívics\n05/12/2018 - 11:33\nTallers. La tornada de vacances se't farà menys dura si t'apuntes a algun dels més de 460 tallers d'hivern dels centres cívics i equipaments del districte.\nAquest dilluns 10 de desembre comencen les inscripcions dels més de 460 tallers i itineraris d’hivern dels centres cívics i equipaments del districte. Si vols trobar la constel•lació d’Orió, ballar dansa Khatak o Xarleston, dissenyar els teus personatges de còmic o un fotollibre, aprendre a cuinar galeres, organitzar el teu armari, fer un vídeo amb Moviemaker o una escultura en 3D acosta’t als centres cívics i equipaments del districte. Apunta’t i el mes de gener se’t farà més curt!\nA la Marina, les inscripcions comencen al Centre Cívic la Cadena i a l’Espai Jove la Bàscula el proper dilluns 10 de desembre mentre que al Centre Cívic Casa del Rellotge i al Punt Multimèdia de la Marina s’obriran a partir del 17 de desembre. Per la seva banda, el Casal de Barri de la Vinya el procés d’inscripcions s’iniciarà a principis de gener. Als equipaments del barri, trobareu prop de 80 tallers i itineraris diferents. Entre les novetats del trimestre, destaquen els tallers de Xarleston, de disseny de personatges de còmic i d’edició de vídeo amb Moviemaker. Aixi doncs, si us agrada ballar swing, voleu crear els vostres personatges de manga o simplement fer un vídeo amb fotos de les teves vacances acosteu-vos als equipaments municipals de la Marina.\nA Sants, al Centre Cívic Cotxeres-Casinet les inscripcions dels tallers d’hivern comencen dimarts 11 de desembre mentre que al Punt Multimèdia de la Casa del Mig s’obriran dilluns 17 de desembre. A nivell d’oferta, Cotxeres-Casinet ofereix 182 tallers i 8 itineraris diferents mentre que l’equipament del parc de l’Espanya Industrial organitza 21 tallers i 11 meetups dins de l’àmbit de les noves tecnologies. Entre les novetats del trimestre, destaquen els tallers d’astronomia, modelisme i de danses del món.\nPel que fa al Poble-sec, el Centre Cívic El Sortidor i el Centre Cultural Albareda ofereixen prop de 60 tallers de temàtiques variades com la costura d’hivern, el disseny d’un fotollibre o el joc sensorial per a nadons. A aquests, cal sumar els 26 tallers d’índole gastronòmica del cicle A Taula! i els 10 itineraris compartits per ambdós centres. En relació a l’oferta gastronòmica, aquest trimestre el cicle A Taula! programa moltes activitats relacionades amb el món de la xocolata i la cuina de productes de mar com ara les galeres, les sopes de peix i receptes del ranxo mariner. Finalment, pel que fa als itineraris compartits, destaquen visites a diferents exposicions de museus i equipaments del districte com ara el CaixaForum, el MNAC, la Fundació Joan Miró, el Jardí Botànic o el Cementiri de Montjuïc.\nPer la seva banda, el Centre Cívic Font de la Guatlla les inscripcions dels tallers d’hivern comencen aquest dilluns 10 desembre. El centre posarà a la disposició dels seus usuaris i usuàries més de 60 tallers i 3 itineraris per persones de totes les edats. Entre les novetats del trimestre destaca el taller d’organització d’armaris seguint el sistema de l’autora japonesa Marie Kondo, un taller de Gimnàstica abdominal hipopressiva destinat a mares que han tingut recentment fills o filles.\nProgramació CC Casa del Rellotge\nTallers Casal de Barri la Vinya\nTallers CC El Sortidor\nTallers Cicle A Taula!\nTallers CC Albareda\nTallers CC Font de la Guatlla\nProgramació Punt Multimèdia Casa del Mig\nProgramació Punt Multimèdia la Marina\nTallers hivern CC Cotxeres-Casinet\nTallers CC la Cadena\nTallers Espai Jove la Bàscula


Nova crida solidària del Gran Recapte d'Aliments a Osona - Canal Taronja Osona i Moianès\nIniciNotíciesGeneralNova crida solidària del Gran Recapte d’Aliments a Osona\nNova crida solidària del Gran Recapte d’Aliments a Osona\nUn any més torna el Gran Recapte, en el que en aquesta edició, la recollida d’aliments tornarà a ser monetària i virtual i es podrà realitzar del 19 al 27 de novembre mitjançant tres sistemes diferents, a través del web del Gran Recapte, via bizum o als supermercats. Tot i això, la relaxació de les mesures anti Covid facilitarà la participació del voluntariat, que estarà present als punts de recollida, els dies 19 i 20 de novembre, per animar a la ciutadania a fer donacions a les línies de caixa.\nLa gran novetat d’enguany és la incorporació del petit comerç a la xarxa de punts de donació d’aliments. A més, s’ha creat una aplicació mòbil que permet digitalitzar tot el procés de donació i permet, en només tres clics, fer una donació a través del dispositiu mòbil del personal de la botiga. Aquestes donacions queden enregistrades i es vinculen a una entitat social de la mateixa localitat o comarca.\nAls supermercats serà el mateix personal qui convidi a participar-hi amb donacions a l’hora de pagar a caixa, mitjançant un codi Gran Recapte que s’oferirà al donant. El divendres 19 i el dissabte 20, es reforçaran aquests supermercats amb la presència de voluntariat. Les donacions que es recullin als supermercats seran bescanviades pels aliments que les entitats del municipi han sol·licitat com a prioritàries al Banc d’aliments: pasta, llet, llegums, fruits secs i conserves de peix.\nTot el que es reculli amb les donacions monetàries es destinarà a la compra d’aliments. Les aportacions contribueixen a nodrir de recursos els magatzems de les entitats socials que, a la vegada, fan possible el repartiment a aquelles famílies més vulnerables i en situació de risc.\nLa UVic-UCC augmenta un 9% les matrícules i per primer cop supera els 10.000 estudiants


Preocupació en el sector de l'oci nocturn, que fa un any que no pot obrir | Nova Ràdio Lloret\nUn local d'oci nocturn tancat, aquesta matinada passada\nPreocupació en el sector de l’oci nocturn, que fa més d’un any que està tancat per la pandèmia. Només van poder obrir un parell de setmanes fa uns mesos, però de seguida se’ls va tornar a obligar a tancar.\nEl representant del sector a la vila, Richard Bentham, reclama l’acceleració de les ajudes i critica que se’ls ha criminalitzat com si fossin “l’ànec negre de la pandèmia”.\n“Reclamem l’acceleració de les ajudes, del Govern estatal i del català, i potser alguna ajuda per part de l’Ajuntament, que ha estat absolutament inexistent”\nRichard Bentham remarca que en altres municipis els ajuntaments han permès que els establiments comptin amb la llicència de bar per poder obrir, encara que sigui amb una activitat diferent a la seva i amb totes les mesures necessàries. Aquí a Lloret, el representant de l’oci nocturn critica que el Consistori no ho permet.\nUn local d’oci nocturn tancat, aquesta matinada passada\nInevitablement, el sector sortirà molt tocat d’aquesta crisi, però el representant lloretenc assegura que hi ha moltes ganes de tornar a l’activitat.\nBentham recorda que es tracta d’un sector rellevant per a Lloret, ja que és un “pol d’atracció importantíssim per a la destinació”. Actualment, el municipi compta amb 27 llicències d’activitat i, entre treballadors directes i indirectes, afecta un miler de persones.\nArticle anteriorCs vol impulsar la campanya ‘Lloret us dona les gràcies’\nArticle següentNomés una desena d’hotels oberts a Lloret aquesta Setmana Santa


Els 126 alumnes, pares, mares, mestres i personal de l'escola que ens hem inscrit formalment en algun dels sis equips del Villena per fer la caminada solidària que organitza l'Obra social de Sant Joan de Déu, ens trobarem diumenge dia 1 de març, a les 11.30 h a l'Avinguda Maria Cristina de Barcelona, al peu de la torre dreta mirant cap a Montjuïc Els responsables de cada equip s'encarregaran de recollir i repartir els el·lements que identificaran els integrants de cada grup.\nEl passat 21 de febrer, l'AMPA va ser present a la jornada de portes obertes feta per l'escola per donar a conèixer el seu projecte i les seves instal·lacions a les famílies que han de decidir on matriculen els seus fills el curs vinent. Vam explicar els projectes dels quals som directament responsables, com ara la socialització de llibres, i també aquells en els que treballem mà a mà amb l'equip docent, com l'Escola de pares. I sobretot, vam respondre moltes preguntes sobre\nUn cop garantit que el pròxim 1 de març hi haurà una nodrida representació de l'escola i les famílies a la caminada solidària que organitza Sant Joan de Déu, necessitem el vostre ajut per aconseguir que tots els equips superin amb escreix els seus reptes solidaris. Ja has fet la teva petjada al mapa que hi ha a la porta? A la porta de vidre on es fa l'entrada i la sortida dels alumnes d'infantil i primària, hem penjat un mapa amb el recorregut que els sis grups del Villena fa\nL'Imma Marín es presenta al seu blog com una dona, mare de família i emprenedora, especialitzada en l'educació i la comunicació mitjançant el joc. Potser perquè va néixer una nit de reis o potser perquè és la presidenta a Espanya de l'Associació Internacional pel Dret dels infants a jugar, l'Imma és una ferma defensora del joc i de les seves possibilitats educatives. I d'això parlarem a la propera sessió de l'escola de pares: El pròxim dimarts dia 24, a les 17.15 h l'Imma Mar


Més de 380 iniciatives solidàries a favor de l'Hospital el 2019\nMés de tres-centes vuitanta iniciatives solidàries a favor de l'Hospital el 2019\nAl llarg de l'any s'han organitzat 388 iniciatives a tot Espanya per donar suport als projectes finançats amb donacions, i molt especialment, la recerca que realitzen els nostres professionals.\nGairebé 400 activitats solidàries amb l'Hospital Sant Joan de Déu Barcelona s'han celebrat durant 2019.\nTot i que organitzar un esdeveniment requereix de molt esforç i dedicació, són moltes les iniciatives que repeteixen any rere any i que són liderades per les nostres famílies, escoles, centres cívics, empreses, pobles sencers i, també, per particulars que encara que no els hagi tocat viure en primera persona la malaltia d'un fill o filla, es fan seva la causa com una cosa pròpia.\nExactament, el 2019 es van organitzar 388 accions solidàries que han suposat per a l'Hospital Sant Joan de Déu Barcelona la increïble xifra de 2.150.000 euros.\nCom a mostra de que la unió fa la força, la Xocolatada Solidària, nascuda de la unió de nou associacions de famílies vinculades al nostre hospital i que lluiten contra el càncer infantil, va aconseguir que s'organitzessin per diverses províncies espanyoles 864 xocolatades que van recaptar 400.000 euros per la recerca d'aquesta malaltia.\nTambé van destacar les accions basades en productes solidaris de les nostres famílies, diversos d'ells sorgits de la creativitat dels nostres pacients o les seves famílies. Aquest és el cas de les acolorides estrelles Shurikan Blau, els també colorits Leuco 's by Ingrid o els elegants flamencs de Dona'm ales. També són productes solidaris els cors d'Un cor, una vida o les polseres grogues del projecte Som grocs, en al·lusió a la prova setmanal que s'ha de fer\nen Pau per al control de la síndrome nefròtica que pateix.\nUna menció especial mereixen les festes populars de Gandesa, Palau d'Anglesola, Gualba o Flix, totes elles solidàries i amb recaptacions que superen cadascuna els 20.000 euros.\nTambé volem recordar als famosos escuts dels centenars de cossos de policia municipal que van tornar a recaptar 100.000 euros, les polseres dels Mossosolidaris que van aconseguir en la seva primera edició 24.000 euros, el mercat solidari de l'àvia de la Blanca i les seves amigues, amb 48.000 euros més, així com la IX edició de l'Vi Solidari Masroig que porta tots aquests anys superant els 25.000 euros de recaptació.\nEls esdeveniments esportius van omplir d'esforç i de salut el nostre 2019, com és el cas de la catorzena edició del Torneig XAP, la setena del Força Miquel i de la cursa de la Lluna Plena, la sisena de Corre per Ells i la primera de la Montseny Costa Brava.\nLes empreses també van fer créixer la seva implicació entre clients i empleats, portant a la pràctica la seva política de responsabilitat social corporativa (RSC). Fruit d'aquesta sensibilitat, els nostres projectes solidaris van rebre 100.000 euros procedents de les campanyes impulsades pel Grup Planeta, l'Espai Gastronòmic El Nacional, les sabatilles Garzón i Okaidi.\nTot un moviment solidari al què l'Hospital Sant Joan de Déu Barcelona vol transmetre el seu més sincer agraïment. Pots consultar moltes d'aquestes iniciatives en el nostre bloc.\nSi tú també vols organitzar una acció solidària explica'ns la teva idea.\n2020-03-11 Més de tres-centes vuitanta iniciatives solidàries a favor de l'Hospital el 2019


Torrent celebra la seua primera Canicross, amb les mascotes com a protagonistes | Valencia Extra\nTorrent celebra la seua primera Canicross, amb les mascotes com a protagonistes\nLa ciutat de Torrent ha viscut un intens cap de setmana replet d’activitats esportives. Les mascotes han sigut les principals protagonistes en la celebració de la primera Canicross. L’Ajuntament de Torrent, a través de la delegació de Benestar Animal i en col·laboració amb la Fundació Esportiva Municipal, ha creat aquesta modalitat de carrera de 3 quilòmetres en la qual els corredors van realitzar el recorregut al costat de les seues mascotes.\nLa nova cita va tindre lloc als voltants de l’àrea recreativa canina del carrer Albaida. La prova, en la qual van participar prop d’un centenar de corredors, a més de la regidora de Benestar Animal, Nadia Marín, que va córrer amb la seua mascota, va servir per a recaptar fons per als animals sense llar, a través de les associacions protectores Sos Peludetes, ADAT, Petjades Trobades i Una mà per a una pota. En acabar la carrera, Marín va destacar la participació i el vessant solidari d’aquesta primera edició d’una prova esportiva que permet a més “divertir-se amb les mascotes i practicar esport”. Com en les proves esportives tradicionals, els participants també van rebre la seua borsa del corredor, en aquest cas, per als participants de quatre potes, amb aliments, així com botelles per a ruixar les miccions i bosses per a recollir la femta, que formen part de la campanya municipal de conscienciació.\nEl Club de Pilota Trinquet de Torrent va celebrar divendres passat una festa per a celebrar la renovació de les seues instal·lacions. Jugadors, tècnics, al costat de personalitats com l’expilotari Juan Antonio Zamora Moreno, “Natalio”, van participar en la reunió festiva, a la qual van acudir l’alcalde Jesús Ros i la regidora d’Esports, Nadia Marín.\nDesprés de l’adquisició de les instal·lacions per part del consistori, s’ha pogut intervindre en les instal·lacions mateixes 19.000 € provinents de la Conselleria d’Educació, Cultura i Esport. La primera de les actuacions ha consistit a millorar les parets de la pista, atés que estaven deteriorades pels efectes atmosfèrics i pel propi colpege de les pilotes. S’ha intervingut on es creia oportú i s’ha pintat de nou. També ha millorat la visibilitat i la seguretat dels espectadors amb la instal·lació d’una làmina de cristall.\nD’altra banda, com cada any ARTIC va organitzar la carrera popular Contra la Droga memorial Benito Pozo. La cita esportiva, amb la participació d’esportistes de totes les edats es va desenvolupar amb el lema “si eres persona i tens boca, no li digues sí a les drogues”. El regidor d’Atenció a les persones, Francesc Carbonell, al costat del de Seguretat Ciutadana, José Antonio Castillejo, van participar en el lliurament de trofeus.\nMés de 200 ciclistes van prendre part el dissabte en la quarta edició de la Rompecadenas, que organitza el club ciclista La Rompecadenas de Torrent, una prova de 155 quilòmetres amb un desnivell de 2.500 metres, amb eixida i arribada en el polígon industrial Mes del Jutge, i que va passar per localitats com Iàtova, Bunyol, Dosaigües o Godelleta.\nLa piscina de Parc Central va acollir aquest cap de setmana per primera vegada el Campionat Absolut de Natació Sincronitzada, organitzat pel club Alquímia. Al llarg del cap de setmana van tindre lloc les diferents proves, en la majoria de les quals el club local va accedir al podi. Van aconseguir un cinqué lloc, quatre bronzes, dues plates i un or, aquest últim en la prova de tècnica en equip. La regidora d’Esports, Nadia Marín, va participar en el lliurament de medalles i va felicitar el club Alquímia tant per l’organització com pels èxits obtinguts.


Notes Premsa arxius - The World March\n19/04/2022 per Antonio Gancedo\nEns trobem al segon mes de conflicte, un conflicte que té lloc a Europa però els interessos del qual són internacionals. Un conflicte que anuncien que durarà anys. Un conflicte que corre el risc d'esdevenir la tercera guerra mundial nuclear. La propaganda bèl·lica tracta de justificar per tots els mitjans la intervenció armada i\nCategories notes Premsa, sense categoritzar\nRecentment, des del Programa Interculturalitat d'UADER, juntament amb la Comunitat I'Tu del Poble Nació Charrúa i altres institucions educatives, es van impulsar les Jornades pel Bon Viure i la No Violència, desenvolupades a Concòrdia en el marc d'una moguda internacional: la Primera Marxa Llatinoamericana Multiètnica i Pluricultural per la No Violència. Estudiants i\n17/10/2021 16/10/2021 per Antonio Gancedo\nDes de Humahuaca un sentit relat de la col·laboració en la realització d'un Mural A Humahuaca a 16 d'octubre de 2021 El passat 10 d'octubre del present any, es va realitzar a Humahuaca – Jujuy un Mural en el context de la «1ª Marxa Llatinoamericana per la No Violència» impulsada per Siloistes i Humanistes.\n17/10/2021 13/10/2021 per Antonio Gancedo\nLa Marxa Llatinoamericana va tancar amb el Fòrum «Cap al futur noviolent de Llatinoamèrica» que es va realitzar en mode virtual per connexió Zoom i retransmissió a Facebook entre els dies 1 i 2 d'octubre de 2021. El Fòrum es va ordenar a 6 Eixos Temàtics amb el rerefons de l'acció positiva no violenta, que estan descrits\nRecordant accions prèvies a Argentina\n02/11/2021 13/10/2021 per Antonio Gancedo\nMostrarem diverses de les accions que a l'Argentina van servir a la preparació de la 1a Marxa Llatinoamericana multiètnica i pluricultural per la noviolència. El 6 d'agost, al Pati Olmos de Còrdova Capital, es va fer un recordatori d'Hiroshima i Nagasaki. El 14 d'agost, en Vila La Ñata, Buenos Aires, es va realitzar el\nDesprés de la Marxa a Costa Rica\n12/10/2021 per Antonio Gancedo\nEl 8 d'octubre, ja finalitzada la 1a Marxa Llatinoamericana multiètnica i pluricultural per la no-violència, es va continuar amb l'Eix Temàtic 1 de l'Fòrum, Saviesa dels Pobles Originaris, cap a la convivència noviolenta pluricultural. Convivència pluricultural en harmonia, valoració de l'aportació ancestral dels pobles originaris i com la interculturalitat ens pot brindar la\nDesprés del tancament de la Marxa a Argentina\n02/11/2021 12/10/2021 per Antonio Gancedo\nDesprés del tancament de la 1a Marxa Llatinoamericana Multiètnica i Pluricultural per la noviolència es va continuar realitzant algunes activitats inspirades en aquesta. El 6 d'octubre, des de Salta, se'ns va compartir una alegre notícia: «Amb gran alegria els compartim la notícia que per ordenança 15.636 i 15.637 del municipi de la ciutat de\nBolívia: Activitats en suport a la Marxa\n15/10/2021 11/10/2021 per Antonio Gancedo\nL'11 de setembre, es va expressar l'adhesió de la activistes de la Noviolència de Bolívia a la 1a Marxa Llatinoamericana multiètnica i pluricultural per la noviolència. Nens i Nenes de 4t de Primària expressen el seu rebuig a l'maltractament. En el 2 d'octubre, Dia Internacional de la No-violència, es realitza un treball amb el\nPerú: Entrevistes en suport a la Marxa\n10/10/2021 per Antonio Gancedo\nEn suport a la 1a Marxa Llatinoamericana Multiètnica i pluricultural per la no-violència, es van realitzar diverses entrevistes explicatives de la Marxa Llatinoamericana, de les accions que s'anaven realitzant des d'òptiques diferents de l'Humanisme Universalista amb el canal de comunicació comunitari PLATAFORMA EMPRENEDORS dirigit per Cesar Bejarano. El 30 de setembre, Madeleine John Pozzi-Escot va departir\nCap al Futur Noviolent de Llatinoamèrica\n07/10/2021 06/10/2021 per Giovanni Blanc\nEl divendres 1 d'octubre donar inici a la instal·lacions de Centre Cívic per la pau de Heredia amb les paraules de benvinguda i de suport a l'activitat de la Vicealcaldessa de la Municipalitat d'Heredia la Ms. Angela Aguilar Vargas. Les portes de Centre Cívic per la pau estan obertes per continuar realitzant\nPàgina1 Pàgina2 ... Pàgina34 següent →


25 | Març | 2008 | M.A.Confidential\nAll posts for the day 25/03/2008\nBenvinguts a maconfidential.com\nPosted by Martí on 25 de Març de 2008\nPosted in: General.\t15 comentaris\nHola a tothom!!! Doncs sí, aquesta és la nova imatge de M.A. Confidential. Ningú em negarà que ja li feia falta un rentat de cara i una actualització als nous temps. La veritat és que m’ha costat deixar l’altre, l’original, ja que a hores d’ara ja el considerava com una part més de la meva vida i ja identificava la seva imatge i aparença directament amb mi. Però bé, m’he vist pràcticament obligat a traslladar-lo per les poques prestacions que m’oferia quan aquestes cada cop han crescut més i més arreu de la xarxa.\nÉs per aixo que he passat de Zoomblog a WordPress, però aquí no acaba la cosa. Com que tinc clar que això va per llarg, he decidit fer el primer pas cap a allò que un director de marketing definiria com: la creació de la meva marca. Per tant, oblideuvos d’adreces allargades i quedeu-vos simplement amb www.maconfidential.com, no cal ni que poseu les www si no voleu. Aprofito per dir a tothom que té links cap al meu blog, que si us plau la canvieu a aquesta nova. Espero que no sigui gran molèstia, penseu que jo per vosaltres ho faria.\nCom veieu, he intentat ser fidel a l’estil del blog original pel que fa als colors bàsics de la pàgina, però les novetats salten inevitablement a la vista. Per començar, era imprescindible tenir una capçalera vistosa i moderna, i la veritat és que estic bastant content amb el resultat. La meva idea és anar canviant la pel·lícula protagonista cada cert temps, però per començar no en podia posar cap altra que Blade Runner, alguns ja sabreu per què, jeje. Bé, ja em direu què us sembla.\nD’altra banda, també podeu comprovar que tot el que havia escrit fins ara no caurà en l’oblit, ja que he recuperat (i encara no he acabat de fer-ho) molts dels comentaris que vaig fer. Ja veieu que l’estructura d’aquests també serà diferent. A l’hora de fer comentaris, veureu que us demana l’e-mail, tranquils que és simplement un mètode de seguretat contra l’spam i d’altres paràsits de la xarxa i en cap moment sortirà publicat, ni tan sols jo el veig.\nPer cert, el punt més negatiu (però inevitable) d’aquest trasllat és que no puc importar tots els vostres comentaris. És algo que em puteja profundament, ja que aquests formen part del blog tant com els meus posts, però no hi puc fer res. Això sí, si algú vol fer copiar-pegar d’algun que hagi fet últimament, endavant.\nPrecisament, un dels objectius que m’he marcat és que no només es comentin les pel·lícules que apareixen a la primera pàgina del blog, sinó també totes les anteriors, sigui quina sigui la data en què els vaig escriure. Si us fixeu, a la columna dreta hi ha un apartat de “Últims Comentaris”, per tant un comentari en un post “antic” quedarà igual de vigent que la resta i tothom veurà que aquest s’ha fet i el podrà anar a llegir.\nFinalment, us animo a que aneu xafardejant una mica pel vostre compte i ja anireu descobrint la resta de novetats a la banda dreta del blog, que no descarto incorporar-ne alguna més durant els pròxims dies. I res més, espero que us aneu acostumant a la nova imatge i que tot segueixi com fins ara pel que fa a visites i participació. Per part meva, tot seguirà igual. Com deia un popular anunci d’automòbils: “Els temps canvien, l’esperit es manté”.\nCom sempre, espero les vostres reaccions, crítiques i suggerències\nBenvinguts!! De nou!!


Problemes 8-9: Diabetis-insulina, hiperamonemia  | regulació del metabolisme (UB) | Unybook\nProblemes 8-9: Diabetis-insulina, hiperamonemia (2017)\nProblemes 8-9: Diabetis-insulina, hiperamonemia\nProblema 8: Insulina i Diabetis El pàncrees, a més de l’estructura glandular que segrega enzims digestius, conté entorn un milió d’illots de Langerhans. Aquestes estructures contenen cèl.lules productores de diferents hormones.\nQuina hormona produeix cada tipus de cèl.lula? Cèl·lules alfa= Glucagó Cèl·lules beta= Insulina Cèl·lules PP= Polipèptid pancreàtic Cèl·lules delta= Somatostatina. Hormona antiinsulinica Cèl·lules epsilon= Ghrelina. Hormona orexígena Les cèl.lules β són les que produeixen insulina i les α, glucagó. Entre les dues constitueixen més del 90% dels illots de Langerhans del pàncrees humà.\nÉs ben conegut que el principal estímul de les cèl.lules β és l’increment de la concentració de glucosa que es dóna després d’ingerir aliments que en contenen. Però, quins altres metabòlits estimulen la secreció d’insulina? Alanina, Arginina, Alanina, Àcid oleic, Acetoacetat. Llevat del colesterol, tots aquests metabòlits estimulen les cèl.lules β amb major o menor intensitat. Els aminoàcids, especialment l’arginina, l’alanina i la glicina. Els àcids grassos, els cossos cetònics i fins i tot el lactat. Tots estimulen la secreció d’insulina. Això sí, d’una forma menys intensa que la glucosa. La insulina provoca els seus efectes a través del receptor, que actua com a diana de la insulina.\nQuins òrgans i teixits són dianes de l’acció de la insulina? Gairebé totes les cèl·lules ho són. Però principalment el teixit adipós i els músculs. Gairebé totes les cèl.lues tenen receptors d’insulina, però les dianes principals són el teixit adipós i els músculs (incloent-hi el cor).\nCentra’t en el múscul. Quines 4 vies metabòliques d'aquesta llista són activades per la insulina al múscul esquelètic? Glucòlisi, Síntesi de proteïnes, Esterificació, Glicogènesi. La glucòlisi, la glicogènesi, l'esterificació i la síntesi de proteïnes són activades per la insulina en el múscul. Alguns d’aquest efectes són directes i alguns són conseqüència de modificar altres vies metabòliques. En tot cas, l’augment de la síntesi de glicogen (glicogènesi) i de la glucòlisi es nodreixen de glucosa. I un dels efectes més immediats de la insulina és l’augment de la captació de glucosa. Això es tradueix en un augment de la velocitat de desaparició de glucosa de la sang. Alguns d’aquest efectes són directes i alguns són conseqüència de modificar altres vies metabòliques. En tot cas, l’augment de la síntesi de glicogen (glicogènesi) com de la glucòlisi es nodreixen de glucosa. I un dels efectes més immediats de la insulina és l’augment de la captació de glucosa. Això es tradueix en un augment de la velocitat de desaparició de glucosa de la sang.\nA més de les cèl.lules musculars esquelètiques, en quin altre òrgans la insulina estimula la captació de glucosa? Teixit adipós. El múscul i el teixit adipós responen a la insulina augmentant la captació de glucosa.\nQuin és el transportador responsable d’aquest efecte? GLUT4. És justament per aquest efecte que diem que el múscul (i el cor) i el teixit adipós són els teixits especialment sensible a la insulina.\nEls efectes de la insulina són mediats pel recpetor d’insulina. A quina família de receptors pertany? Receptors amb activitat tirosina-quinasa. És un receptor amb activitat tirosina-quinasa. Està format per 4 cadenes: 2 α i 2 β. Unes tenen el lloc d’unió i les altres el domini Tyr quinasa.\nQuina subunitat conté cada domini? Domini d’unió a la insulina: Alfa Domini tirosina quinasa: Beta En efecte, les que uneixen insulina en el cantó extracel.lular són les α i les transmembrana amb el domini Tyr quinasa intracel.lular són les β.\nDesprés de la unió a la insulina i l’autofosforilació de les cadenes β, aquestes uneixen una família de proteïnes. Quin és el nom, en anglès, d’aquestes proteïnes? IRS. Per insulin receptor substrate.\nEs coneixen 4 IRS (IRS-1, IRS-2, IRS-3, IRS4). Aquestes i altres proteïnes adaptadores generen les diverses vies de senyalització que acaben regulant el metabolisme i fins i tot la supervivència cel.lular. Aquestes vies reben el nom de les quinases que en aquest esquema figuren com X1, X2 i X3. Quines són aquestes quinases? X1= proteïna quinasa B. IRS2 X2= proteïna quinasa C atípica. IRS4 X3= proteïna quinasa associada a microtúbuls. SHC i MAPK L’Organització Mundial de la Salut (World Health Organization, WHO) defineix la diabetis dolça (diabetes mellitus) de la forma següent: Diabetes mellitus, is a chronic condition caused and/or inherited deficiency in which the pancreas produces little or no insulin by itself. It’s characterized by elevated levels of blood glucose (or blood sugar), which leads over time to serious damage to the heart, blood vessels, eyes, kidneys, and nerves. La forma més greu, si no es tracta, pot portar al coma. Quina és la causa d'aquest coma? L’augment descontrolat de cossos cetònics en sang. És la cetoacidosi la que pot provocar el coma en els casos més greus si no es tracten amb insulina.\nPerò quants tipus diferents de diabetes mellitus hi ha? Més de 5. Hi ha 3 tipus de diabetis principals: tipus 1, tipus 2 i gestacional. N'hi ha diverses de secundàries a altres patologies i també hi ha un grup de diabetis de caràcter monogènic Els tres tipus més coneguts són de caràcter poligènic. Quins d’aquests estan relacionats amb l’obesitat? La tipus 2 i la gestacional. La de tipus 2 i la gestacional tenen l’obesitat com a factor de risc important.\nQuina és la de tipus 1? La columna A correspon a la de tipus I. És la juvenil i depenent d’insulina. La de tipus 1 és més greu i molt més simptomàtica que la de tipus 2 que pot començar asimptomàtica.\nAlguns dels símptomes més característics són la poliúria, la polidípsia, la polifàgia i l’emaciació. A quin símptoma correspon cadascuna d’aquestes imatges? Poliúria: elevada producció d'orina.\nPolidípsia: Molta set que porta a ingerir més líquid del normal.\nPolifàgia: Molta gana que porta a ingerir més aliment del normal.\nEmaciació: pèrdua de massa magra (masa muscular).\nSigui quin sigui el tipus de diabetis, es diagnostica per les alteracions de la glucèmia. A partir de quina concentració de glucosa en sang en dejuni s'és sospitós de patir diabetis? Major de 7mM. Qualsevol concentració de glucosa a la sang en dejuni superior a 7 mM és sospitosa de diabetis.\nHi ha un segon criteri. Aquesta gràfica mostra la resposta de dues persones a la ingestió de glucosa. En blau és una persona no-diabètica. La gràfica de color taronja, correspon a una persona diabètica? Sí, ja que a les 2 hores encara és superior a 11.1 mM. El segon criteri és que la concentració de glucosa a la sang sigui superior o igual a 11.1 mM a les 2 hores després d’ingerir una solució contenint 75 g de glucosa.\nPerò en una diabetis no tractada no només està alterada la glucèmia. També la concentració de NEFA ho està profundament. Aquesta gràfica mostra la variació al llarg del dia de la concentració de NEFA al plasma d’una persona no-diabètica i d’una diabètica no tractada. Quina és quina? A= Diabètica B= No diabètica La insulina té un potent efecte anti-lipolític en el teixit adipós. En faltar la insulina, la lipòlisi és més activa i, per això, la concentració d’àcids grassos al plasma es manté elevada. I en conseqüència, augmenta la producció de cossos cetònics pel fetge.\nAixí, si la malaltia progressa i no és tractada adequadament, la concentració de glucosa i de NEFA són elevades. Fixa’t que fins i tot en l’estat postabsortiu la glucèmia es manté elevada.\nCom podem explicar la hiperglucèmia en el dejuni postabsortiu? Marca les opcions que hi contribueixin Augment de GNG hepàtica i renal, disminució teixit adipós i esquelètic, disminució de la utilització pel SNC. Hi contribueixen tant la gluconeogènesi hepàtica i renal, com la menor utilització, molt especialment pel sistema nerviós que utilitza cossos cetònics. Aquest esquema il·lustra les principals alteracions del metabolisme en una diabetis no tractada.\nMostra també que la proteòlisi al múscul es molt activa. A què correspon la X? I la Y? X=Alanina Y=Glutamina En definitiva, el múscul aporta substrats per a la gluconeogènesi hepàtica i renal.\nPerò tenint en compte que la diabetis provoca hiperfàgia, tenir més gana i menjar més, com està el balanç de nitrogen en una diabetis no tractada? Balanç negatiu. És negatiu, per això els diabètic eliminen una quantitat elevada de nitrogen. Tant en forma d’urea com NH4+ procedent de la desaminació de la glutamina en el ronyó.\nL’elevada eliminació de nitrogen fruit del balanç de nitrogen negatiu, quin d’aquests símptomes característics de la diabetis explica? Emancipació. L’emaciació és conseqüència del balanç de nitrogen negatiu. L’orina també conté glucosa (el que la fa dolça) i cossos cetònics que no es poden reabsorbir completament.\nL’elevada concentració de glucosa i cossos cetònics en l’orina, quins dos d’aquests símptomes característics de la diabetis explica? Polidípsia i poliúria. La poliúria ja que l'elevada glucosa a l'orina comporta la menor resorció d'aigua. La poliúria comporta l'activació dels centres de la set. Això porta a veure més aigua (polidípsia).\nPer acabar, tota aquesta situació es pot revertir amb un tractament adequat a cada tipus de diabetis. Tot i això, poden aparèixer complicacions a llarg termini. Són conseqüència de desajustos continuats en el control de la glucèmia. En els diabètics depenents d’insulina, l’administració exògena no pot reproduir exactament les variacions naturals d’aquesta hormona i això permet alguns pics de glucosa superiors als normals. El resultat és la derivació de glucosa cap a vies com les de l’AGE (advanced glycation end-products) o el sorbitol.\nAquestes derivacions són les responsables d’algunes de les complicacions a llarg termini. Indica a quina derivació es deuen les següents complicacions: Retinopatia diabètica: Formació d’AGEs Nefropatia diabètica: Formació d’AGEs Cataractes: Formació de sorbitol Aterosclerosi: Formació d’AGEs Les retinopaties i nefropaties diabètiques, i l'aterosclerosi, són conseqüència de la formació d'AGEs a capil·lars i a grans vasos respectivament. En canvi les cataractes s´associen a la formació de sorbitol. Aquestes i altres alteracions, com la formació d’hexosamines o la sobreactivació de formes de la proteïna quinasa C, ens expliquen les diferents complicacions de la diabetis.\nProblema 9: Hiperamonèmia Àngela P. és una nena de mig any, després de menjar, va tenir una convulsió i va ser ingressada en un hospital en estat de coma. Tenia una petita infecció i una mica de febre en el moment del ingrés. Des del seu naixement havia estat una nena malaltissa, i sovint després de menjar tenia vòmits i somnolència. Aquests problemes no eren deguts a una al·lèrgia a la llet.\nA l’hora del ingrés estava lleugerament hipoglucèmica, cetòtica i el seu pH plasmàtic era de 7.29. Els nivells d’insulina eren normals, però tenia una hiperamonèmia considerable de 500 μM (valors de referència, 40-80 μM). Va respondre bé a una infusió intravenosa de glucosa i a una administració entèrica de lactulosa, recuperant la consciència. Tanmateix, tenia un to muscular pobre.\nEs va mesurar l’activitat dels enzims del cicle de la urea a partir d’una mostra d’una biòpsia hepàtica. Els resultats, expressats en μmol/min/mg de proteïna, tant del dia del ingrés com de 4 dies després de seguir una dieta alta en glúcids i baixa en proteïnes, són els següents Amb la dieta alta en glúcids i baixa en proteïnes es va recuperar bé, tanmateix seguia amb el to muscular pobre i amb feblesa muscular.\nVa seguir amb la dieta baixa en proteïnes, però per assegurar la disponibilitat d’aminoàcids essencials se li va donar una barreja dels següents aminoàcids: treonina, metionina, leucina, isoleucina i valina. Després d’ingerir-los tenia somnolència i estava cetòtica. Els valors d’àcid propiònic en plasma eren de 24 μM (valors de referència, 0.7-3 μM) i les anàlisi d’orina mostren una excreció de metilcitrat d’1.1 μmol/mg de creatina (valors de referència, indetectables). L’excreció de propionil-carnitina i altres derivats acil(cadena curta)-carnitina era de 28.6 μmol/24 h (valors de referència, 5.7 μmol/24 h).\nEls valors de carnitina en la biòpsia de fetge del dia del ingrés i d’una biòpsia de múscul, expressats en μmol/g de teixit, són els següents (valors de referència, entre parèntesi).\nEs va estudiar el metabolisme del propionat de dues formes diferents: primer es va administrar una infusió intravenosa de [13C]propionat a la nena i als seus pares, els resultats són els següents.\nLa segona prova va consistir en mesurar l’activitat de la propionil-CoA carboxilasa en fibroblasts de la pell de la nena i dels seus pares en cultiu, incubant propionat i NaH14CO3, seguit d’una acidificació i mesura de la radioactivitat dels productes, els resultats són els següents.\nES DEMANA 1) Quin és el problema de la nena? 2) Per què l’estudi del metabolisme del propionat es fa amb 13C en la primera prova i amb 14C en la segona? Quina informació ens aporta cadascuna de les proves? 3) Quina informació ens aporten els resultats de la carnitina? 4) Per què hi ha metilcitrat en l’orina? 5) Com es pot explicar el seu estat hipoglucèmic i cetòtic? I la feblesa muscular? 6) Quines són les possibles causes de l’hiperamonèmia? 7) Quina informació aporta l’activitat del enzims del cicle de la urea? 8) Per què aquest problema modifica l’activitat del cicle de la urea i altera el metabolisme de la carnitina? 9) Per què amb 4 dies d’una dieta alta en glúcids i baixa en proteïnes s’observen canvis en l’activitat dels enzims del cicle de la urea? Aquests canvis estan d’acord amb una regulació a curt o amb una a llarg termini? 10) Quina pot ser la causa de l’estat de coma de la nena? 11) Quines estratègies terapèutiques s’hauran de seguir per millorar l’estat de salut de la nena? Et plantejarem una sèrie de preguntes sobre el metabolisme dels aminoàcids i el cicle de la urea (primer qüestionari) i sobre el metabolisme del propionil-CoA i de la carnitina (segon qüestionari). Si les respons correctament estaràs en disposició d'abordar a la solució del problema (tercer qüestionari). En total trobaràs 32 preguntes. Quan les contestis, si la resposta és errònia et retorna a la mateixa pregunta. Si és correcta, passes a la següent. En algun cas t'apareixerà una nota explicativa.\nPRIMER QÜESTIONARI: Metabolisme dels aminoàcids del cicle de la urea En aquesta secció comprovaràs si en saps prou de la destinació metabòlica dels aminoàcids i del control del cicle de la urea. Els esquelets carbonats dels aminoàcids poden oxidar-se i donar lloc a diferents intermediaris del cicle de Krebs, o metabòlits propers a aquest cicle. Fins a 6 aminoàcids acaben donant lloc a piruvat. El piruvat pot oxidar-se a acetil-CoA i finalment fins a CO2, però també pot acabar convertint-se en glucosa prèvia carboxilació a oxalacetat.\nAlguns aminoàcids (tot l’esquelet carbonat o una part d’ell) generen acetoacetat o directament acetil-CoA. Aquests acetoacetat o acetil-CoA es poden oxidar a CO2, convertir-se en cossos cetònics o en lípids més complexes (per això aquests aminoàcids se'ls anomena cetogènics), però no poden convertir-se en glucosa. Quins dels següents aminoàcids donen lloc a acetoacetat o acetil-CoA? Isoleucina, Fenilalanina, Tirosina, Triptòfan, Lisina, Leucina. Ho fan els aromàtics (Phe, Tyr, Trp), alguns dels ramificats (Ile, Leu) i la lisina. Altres aminoàcids acaben donant lloc a intermediaris del cicle de Krebs. Tots ells poden acabar donant lloc a glucosa.\nAlguns donen lloc a succinil-CoA, quins? Isoleucina, Valina, Metionina. Fixa’t que són 3 aminoàcids essencials o semi-essencials.\nTots 3 conflueixen en un intermediari comú abans d’arribar al succinil-CoA, quin? Propionil-CoA. En efecte, el propionil-CoA. No són però els únics aminoàcids que poden donar lloc a propionil-CoA i després succinil-CoA. La treonina, en la via que sembla majoritària en els humans, també en dóna.\nEl catabolisme dels aminoàcids requereix l’eliminació del nitrogen. La forma principal d’eliminació de nitrogen en els mamífers és la formació d’urea en l’anomenat cicle de la urea.\nEn quin(s) òrgan(s) té lloc aquest cicle? Fetge. El cicle de la urea té lloc al fetge i es nodreix d’aminoàcids i amoni aportats per l’intestí i, en altres situacions, d’aminoàcids aportats pel múscul.\nEl cicle de la urea implica reaccions que es donen al mitocondri i altres al citosol. Els 2 nitrogens que conté els aporten el carbamil-fosfat (format a partir d’amoni lliure) i l’aspartat. Quin és quin? A= carbamil-P B= aspartat Per analitzar el control del cicle de la urea convé recordar alguns principis bàsic del control de les reaccions enzimàtiques. Si tenim una reacció com la de l’esquema, on la concentració de substrat intracel.lular no arriba a la meitat del valor de la KM, quines de les maneres següents permeten augmentar la velocitat de la reacció? Augmentar la concentració d’enzim i de substrat. Un dels sistemes per augmentar el flux a través del cicle de la urea és el d’augmentar la concentració dels enzims, el que comporta un increment de la Vmax. Aquest és la base d’un dels sistemes de control del cicle. La regulació adaptativa provocada per la quantitat de proteïna de la dieta.\nEn la taula següent, a quina dieta creus que correspon: A= 16% de proteïna B= 30% de proteïna C= 60% de proteïna D= Menys d’un 1% Quanta més proteïna conté la dieta, més quantitat de tots els enzims del cicle de la urea. Però hi ha altres mecanismes de control que actuen d’una forma més immediata.\nAnalitza les propietats cinètiques dels enzims del cicle de la urea i la concentració intracel·lulars dels substrats. Amb quins dels canvis següents augmentarem la velocitat del cicle: Augmentant la concentració d’arginina i ornitina. L’augment de la concentració d’intermediaris del cicle, entre ells l’Arg que és un aminoàcid present a les proteïnes, augmenta la velocitat dels enzims i per tant de la formació d’urea. La conclusió és que la càrrega d’aminoàcids en el fetge (procedents de la dieta, per exemple) activa el cicle de la urea. És un efecte immediat, no requereix de cap modificació dels enzims del cicle.\nPerò parem atenció a la carbamil-P sintetasa-I (CPS-I). Catalitza la formació de carbamil-P. Però aquest substrat SATURA l’orinitina transcarbamilasa. Així que més carbamil-P no activa el cicle de la urea. Llavors, quina utilitat té que la dieta hiperproteica augmenti la quantitat d’aquest enzim? No té una influència immediata, però reté amoni dins els mitocondris per nodrir el cicle durant més temps. La CPS-I és molt important per assegurar la retenció d’amoni en el fetge. Tant és així, que l’enzim és al.lostèric i està regulat indirectament per l’Arg.\nLa CPS-I és totalment depenent d’N-Ac-Glu, de forma que només és activa quan l’Arg ha activat l’N-Ac-Glu sintasa. L’Arg no és l’únic efector de l’N-Ac-Glu sintasa. Quin altre metabòlit relacionat amb el metabolisme dels aminoàcids té efecte regulador? Propionil-CoA. El propionil-CoA és inhibidor competitiu (competeix amb el substrat acetil-CoA) de l’N-acetilglutamat sintasa.\nQuina conseqüència té un increment de propionil-CoA sobre l’activitat de la CPS-I? Inhibició. En efecte, la conseqüència és una inhibició de la CPS-I. Tot aquest sistema de control s’entén si tenim present que la CPS-I és molt important per retenir l’amoni que li arriba al fetge, ja sigui de les desaminacions que tenen lloc dins el fetge o directament en forma d’amoni des de l’intestí. Aquí podeu veure com la concentració d’amoni a la vena porta és 10 cops superior a la concentració que es pot trobar a la vena de sortida del fetge, la vena hepàtica. Això ens parla de l’alta capacitat del fetge per extreure i retenir amoni.\nSEGON QUESTIONARI: Metabolisme del porpionil-CoA i de la carnitina En aquesta secció comprovaràs si coneixes els aspectes més rellevants del metabolisme del propionil-CoA i de la carnitina en relació al problema de l’Àngela. Hem vist que el propionilCoA és intermediari comú en el catabolisme d’alguns aminoàcids Però també es pot generar com a producte final d’altres processos d’oxidació. Indica quines d’aquestes molècules generaran propionil-CoA quan s’oxidin: Àcid pelargònic, colesterol, àcid fitànic. La β-oxidació dels àcids grassos de cadena senar (2n+1) genera com a producte final a la darrera volta, propionil-CoA. També l’oxidació de la cadena lateral del colesterol (en el procés de transformació en àcids biliars) genera propionil-CoA. I la combinació d’α-oxidació, i després β-oxidació, de l’àcid fitànic (àcid gras ramificat) rendeix propionil-CoA.\nLa via principal de metabolització del propionil-CoA és la seva conversió en succinil-CoA. En quantes reaccions es dóna el procés.\n3. Són 3 reaccions ja que no es carboxila directament el tercer carboni, sinó el segon. Si algun d’aquests enzims falla (p.ex. la propionil-CoA carboxilasa), el propionil-CoA es deriva cap a d’altres reaccions. Una d’elles és la carnitina acetiltransferasa.\nQuina d’aquestes molècules és la carnitina: La carnitina es sintetitza a partir de l’aminoàcid lisina. Però, en quins d’aquests processos participa aquesta molècula: Transferència de grups acil al mitocondri. Transferència de grups octanoil i acetil des dels peroxisomes al citosol. La carnitina participa de la transferència de grups acil dins/fora els mitocondris, i en la sortida dels productes de la β-oxidació als peroxisomes. És doncs molt important per l’obtenció d’energia a partir de l’oxidació d’àcids grassos.\nLa dieta ens aporta entre 100 i 1200 mg cada dia, en dependència de la principal font de proteïna. En els vegetarians la dieta aporta poca carnitina. Qui s’alimenta de carn blanca i/o peix obté menys que qui ingereix força carn vermella. El nostre organisme pot sintetitzar carnitina, però no tots els teixits poden fer-ho. Quins d’aquests teixits/òrgans SÍ poden sintetitzar-la.\nFetge, ronyó, intestí i SNC. Tots els òrgans poden sintetitzar carnitina llevat del cor i el múscul.\nL’han d’obtenir de la sang on arribarà del fetge, del ronyó o de l’intestí (procedent de la dieta).\nTot i això, el cor i el múscul esquelètic tenen més carnitina que cap altre òrgan.\nTERCER QUESTIONARI: Solució del problema En aquesta part s’analitzen les dades que aporta el problema. Hauràs de treure conclusions que expliquin les alteracions de la pacient Àngela P. i explicar les alteracions que presenta. La segona prova va consistir en mesurar l’activitat de la propionil-CoA carboxilasa en fibroblasts de la pell de la nena i dels seus pares en cultiu, incubant propionat i NaH14CO3, seguit d’una acidificació i mesura de la radioactivitat dels productes. Té activitat propionil-CoA carboxilasa (PPC) molt baixa. Quina és la causa? Hereditària. Defecte en el gen PPC transmès a través d’un mecanisme autosòmic recessiu. Es tracta d’una malaltia hereditària autosòmica recessiva. És coneix com acidèmia propiònica, també com acidúria propiònica o deficiència de propionil-CoA carboxilasa. És per això que quan se li administra propionat s’observa una baixa metabolització.\nPerò fixa’t que ara fan servir 13C en comptes de 14C. Per què? Perquè el 13C és un isòtop estable. La raó és l’estabilitat de l’isòtop 13C. Això fa que no emeti radioactivitat i és doncs una forma més segura per a l’individu.\nTornant al cas, si el propionil-CoA no pot seguir la via normal cap a succinil-CoA, es derivarà cap altres vies. Una és la formació de propionil-carnitina que s’elimina per orina. Com ha afectat al metabolisme de la carnitina? La síntesi no està afectada, però la derivació cap a propionil-carnitina deixa menys carnitina lliure tant en fetge com en múscul. L’eliminació per orina de propionil-carnitina i d’altres derivats, afecta a la disponibilitat de carnitina en els teixits.\nEs veu clarament en la carnitina lliure. Això afectarà als equilibris de les reaccions de les carnitina aciltransferases (CATs) i la carnitina acetiltransferasa (CAcT).\nPerò la formació de conjugats amb carnitina no és l’única derivació del propionat. El metilcitrat es sintetitza en aquesta reacció: Propionil-CoA + H20 + XXXX ===> 2-metilcitrat + CoA.\nQuin és el compost XXXX? Oxalacetat. El substrat és l’oxalacetat. La reacció la catalitza la citrat sintasa. Fixeu-vos que aquesta reacció depleciona el cicle de Krebs d’OAA que és un dels factors limitants del cicle.\nAnalitzem altres efectes de l’acumulació de propionil-CoA. El propionil-CoA és inhibidor d’alguns enzims. Quins dels següents enzim són inhibits pel propionil-CoA? Carnitina palmitoïltransferasa-I, Acetil-CoA carboxilasa. L'acetil-CoA carboxilasa i la carnitina palmitoïltransferasa-I. Fixa’t que són enzim que tenen com a substrat l’acetil-CoA o un acil-CoA.\nEn ells, el propionil-CoA és un inhibidor competitiu. Un cas diferent és la piruvat carboxilasa. En aquesta reacció l’acetil-CoA no és substrat, però és activador al.lostèric.\nEl propionil-CoA pot ocupar el lloc de l’acetil-CoA, però el seu efecte activador és molt menor. Així, en augmentar la concentració de propionil-CoA, aquest desplaça acetil-CoA del centre al.lostèric. El resultat és: Inhibició. En desplaçar l’acetil-coA, es passa d’una activació potent (la que fa l’acetil-CoA) a una de més feble (la que fa el propionil-CoA). Per tant, el resultat és una disminució d’activitat piruvat carboxilasa.\nLa inhibició de la piruvat carboxilasa ens ajuda a entendre la lleu hipoglucèmia d’Àngela.\nQuina alteració del metabolisme de la glucosa l’explica? Disminució de la GNG. Té la gluconeogènesi inhibida i per això la hipoglucèmia.\nUna altra de les manifestacions clíniques que presenta Àngela en ingressar és un baix to muscular: hipotonia. Quines creus que poden ser les causes? Baixa capacitat del cicle de Krebs, inhibició de la β-oxidació, i inhibició de la captació d’acils al mitocondri. Són tota una sèrie d’alteracions que redueixen la capacitat oxidativa mitocondrial: (i) la inhibició de la CPT-I que comporta una menor captació mitocondrial d’acids grassos; (ii) la inhibició de l’acil(cadena curta)-CoA DH que redueix la β-oxidació; i (iii) la disminució d’oxalacetat fruit de la derivació cap a metil-citrat i la inhibició de la citrat sintasa que redueixen el flux a través del cicle de Krebs.\nEl problema també ens diu que Àngela estava cetòtica, tenia un pH plasmàtic de 7.29 (límits normalitat 7.35 - 7.45). La causa de la cetosi és l’augment de la concentració plasmàtica de: Propionat. De propionat que pot arribar a concentracions superiors a 0.5 mM.\nHas analitzat correctament moltes de les alteracions que presenta l’Àngela. Et queda però la fonamental. La lactulosa és un disacàrid no absorbible que, per tant, provoca retenció d’aigua al budell, un augment del trànsit intestinal i diarrea. És tractament de shock habitual en casos d’hiperamonèmia. El seu efecte beneficiós podria derivar de la utilització de lactulosa per la flora intestinal. Això afectaria a l’absorció d’amoni derivat del metabolisme d’aquesta flora.\nAugment d’amoni a la sang D’on prové aquest excés d’amoni a la sang? Incapacitat del fetge de retenir-lo. Totes les hiperamonèmies s’originen per un problema hepàtic.\nPerò, quina és la causa de la disfunció hepàtica en aquest cas d’acidèmia propiònica? Incapacitat de retenció d’amoni dins el fetge Es tracta de la incapacitat del fetge de retenir amoni. Aquesta és una hiperamonèmia secundària. Les primàries són les causades per un defecte en algun dels enzims del cicle. La primera taula ens indica ben clarament que no hi defecte en els enzims del cicle. El problema està en l’enzim encarregat de retenir l’amoni dins el fetge en forma de carbamil-P.\nPer què és baixa l’activitat Cbm-P sintetasa (CPS-I) el dia de l’ingrés? L’acumulació de propionil-CoA impedeix la formació d’N-Ac-Glutamat. El propionil-CoA és inhibidor competitiu de l’N-acetl-glutamat sintasa. El resultat és una manca d’N-acetil-glutamat i la carbamil-P sintetasa n’és totalment depenent.\nLa taula també diu que l’activitat es recupera després de 4 dies de dieta pobra en proteïnes i rica en glúcids? Perquè la dieta pobra en proteïnes redueix l’oxidació d’aminoàcids. La disminució de proteïnes a la dieta redueix la destinació oxidativa d’aminoàcids, entre ells Ile, Val, Met i Thr, els aminoàcids que generen propionil-CoA.\nL’enunciat del problema ens indica que la hiperamonèmia ha portat l’Àngela a l’estat de coma i que recupera la consciència en fer-li baixar la concentració plasmàtica d’amoni. De fet, la hiperamonèmia és causant del que els metges anomenen Encefalopatia hepàtica. Com s’explica que l’amoni alteri el funcionament del sistema nerviós fins a perdre la consciència? Perquè l’ió amoni provoca un dèficit energètic (ATP) de les neurones. És cert que l’NH4+ provoca una interferència amb el sistema d’obtenció d’energia (ATP) i això altera el funcionament fins a perdre la consciència i entrar en estat de coma.\nDe quina manera l’amoni baixa la concentració d’ATP? Buida d’intermediaris el cicle de Krebs. L’NH4+ desplaça la Glu DH cap a la formació de Glu a partir d’α-KG. Després, el Glu incorpora un altre NH4+ per formar Gln. Això buida el mitocondri d’α-KG i, secundàriament, de tots els intermediaris. El resultat és una disminució greu de la capacitat oxidativa.\nSabem que la hiperamonèmia provoca també lesions irreversibles en el cervell de nounats i d'infants.\nAquestes lesions es deuen a altres efectes sobre les mateixes neurones i sobre cèl·lules de la glia (com els astròcits) que, de retruc, repercuteixen en les neurones.\nSi voleu ampliar els vostres coneixements sobre els efectes de la hiperamonèmia en el sistema nerviós central podeu llegir aquesta revisió: Cagnon, L. i Braissant, O. (2007) Hyperammonemia-induced toxicity for the developing central nervous system. Brain Res Rev 56, 183-197 ...\nTags: regulació metabolisme metabolisme regulació hormones bioquímica muscul insulina obesitat diabetis hiperamonemia regulació metabolisme,metabolisme,regulació,hormones,bioquímica,muscul,insulina,obesitat,diabetis,hiperamonemia


Prop d’un centenar d’artistes i més de 2.000 espectadors omplen el Liceu en una nova edició de la Gala + IN - Diari de la Discapacitat\nL’espectacle va comptar amb artistes amb i sense discapacitat // Foto: Fundación Grupo SIFU\nProp d’un centenar d’artistes amb i sense discapacitat i més de 2.000 espectadors van omplir ahir el Gran Teatre del Liceu a la cinquena edició de La Gala + IN, un espectacle de música i dansa produït per Fundación Grupo SIFU per donar visibilitat a les capacitats de les persones amb discapacitat.\nLa Gala + IN (INtegració, INclusió i INterpretació) va permetre, un cop més, demostrar que les persones amb discapacitat també poden oferir un producte cultural professional, de qualitat i inclusiu. Tot amenitzat per la periodista, escriptora i conferenciant Lary León, una presentadora de luxe que va saber transmetre els valors de la Fundación Grupo SIFU des del primer moment.\nLa gala va reunir a diferents artistes provinents del món de la música i la dansa que van protagonitzar set actuacions dissenyades exclusivament per aquest espectacle. The Django Orchestra Academy, un projecte de l’Escola Municipal de Música – Centre de les Arts (EMMCA) de L’Hospitalet sota la direcció artística i pedagògica de l’Albert Bello, va presentar a La Gala + IN la seva formació més inclusiva, gràcies a la col·laboració de Fundació Grupo SIFU. Integrat per alumnat de l’EMMCA de totes les edats i perfils acompanyats per professionals de The Django Orchestra i altres músics recolzats per Fundación Grupo SIFU, es tracta d’un gran conjunt d’integració format per artistes amb i sense discapacitat que va interpretar dos temes arranjats especialment per a\nl’ocasió pel director musical Sergi Vergés. Aquesta formació va demostrar sobre l’escenari que la música és una magnífica via per a la inclusió, ja que estaven presents tots el tipus de discapacitat (física, sensorial, intelectual i malaltia mental).\nEl becat a l’excel·lència musical de Fundación Grupo SIFU i la Fundació Conservatori del Liceu, el pianista invident Pol Oñate, va actuar acompanyat per la cantant Carolina Alabau i el violinista Francesc Guzmán. Junts formen SamBach, una interessant fusió entre Bach i la samba brasilera.\nDes de Bèlgica va arribar Tcha Limberger, compositor, cantant i multiinstrumentista amb discapacitat visual, gran referent del swing a escala internacional, que va pujar a l’escenari amb Albert Bello, Camil Alcarazo (guitarres) i Joan Motera (contrabaix).\nMíriam Fernández va completar el ventall d’actuacions musicals amb la seva versió de “No dudo que es A.M.O.R.”, acompanyada pel bateria britànic amb discapacitat física Cornel Hrisca-Munn, el pianista Kopil Roca, el guitarrista David Palau i el baix elèctric de Jordi Vericat, de Jarabe de Palo. La Míriam va protagonitzar un dels moments més emotius, doncs va demostrar que tenir paràlisi cerebral no suposa cap barrera per assolir tots els reptes que es proposi.\nEl segon gran pilar de La Gala + IN és la dansa. Eric Díaz, un nen de 13 anys diagnosticat amb Trastorn de l’Espectre Autista, va posar la música al primer número de dansa, anomenat “Bach en moviment” i protagonitzat per la ballarina amb cadira de rodes Rita Noutel i el coreògraf i ballarí Albert Garrell. Rubén Roldán va sorprendre amb la seva pràctica de Parkour -o art del desplaçament urbà-, una disciplina que practica a la perfecció tot i fer-ho amb una sola cama, després d’haver patit un greu accident quan era un nen.\nFinalment, Iván Navarro, un dels guanyadors de la I edició de les Beques SuperArte de Fundación Grupo SIFU, va recollir ballant el seu guardó acompanyat pels violins dels germans Octavi i Cecília Novella. L’Iván té discapacitat auditiva, va néixer sord de les dues orelles i ha\nhagut de passar per quiròfan per posar-se implants coclears. Això no li ha impedit formar-se en ball esportiu llatí i estàndard i arribar a ser subcampió en la competició de 10 balls de la Comunitat Valenciana el 2018-2019 en la categoria B Youth.\nA l’hora dels parlaments, el vicepresident de Fundación Grupo SIFU, Cristian Rovira, va posar en valor “l’esforç i la superació d’aquests artistes, que compten amb capacitats diferents, però no per això menys impressionants”. També va comentar que “La Gala + IN és la primera i única d’Europa 100% inclusiva, en la qual més de 2.000 persones han pagat una entrada per veure un acte on persones amb discapacitat i sense discapacitat mostren la seva gran qualitat artística”. Per la seva banda, Albert Campadabal, President de Fundación Grupo SIFU, va agrair la presència d’autoritats i amics a la cinquena edició de la gala, amb la qual es compleix el somni que va començar fa 27 anys, quan va decidir apostar per un negoci que facilitava la feina a persones amb discapacitat.\nAquesta edició de La Gala + IN ha comptat per segona vegada amb la direcció artística del reconegut violinista català Oriol Saña i la col·laboració d’una trentena d’empreses, destacant el Gran Teatre del Liceu, l’Escola Municipal de Música Centre de les Arts (EMMCA), Fundació Catalunya Cultura i Fundació “La caixa”.\nArticle anteriorEl Sicoris Club organitza una Pedalada Popular Solidària per donar suport als projectes de Down Lleida\nArticle següentArriba un cap de setmana amb competicions de bàsquet, hoquei, pàdel i petanca inclusiva


La fotoperiodista Maria Contreras Coll guanya el Premi Nacional de Cultura - comunicació21\nLa fotoperiodista Maria Contreras Coll guanya el Premi Nacional de Cultura\nRedacció|2021-05-27T16:52:00+02:0027 maig 2021|Comunicació21\nEl Consell Nacional de la Cultura i de les Arts ha distingit Maria Contreras Coll amb el Premi Nacional de Cultura pel seu “talent” com a fotògrafa documental i la seva proposta de retratar la societat des d’un punt de vista íntim i amb perspectiva de gènere.\nEl jurat destaca que Contreras Coll ha fet reportatges socials viatjant per tot el món, i actualment treballa per a The New York Times i és exploradora de National Geographic, entre d’altres.\nEl veredicte també recorda que, com a guanyadora de la primera edició de la Beca Joana Biarnés per a joves fotoperiodistes, Maria Contreras Coll està fent un treball sobre la violència sexual a Espanya.\nLa resta de guardonats amb els Premis Nacionals de Cultura de 2021 són l’escriptor i pintor Narcís Comadira, l’editora Maria Carme Dalmau, el Dansàneu – Festival de Cultures del Pirineu, i l’artista electrònica Mónica Rikić.\nSegons el CoNCA, en ells conflueixen “la transmissió de coneixement, el poder transformador de la cultura, el compromís territorial i una bona mostra del paper de la cultura com a bé essencial per al desenvolupament personal i col·lectiu”.


Lectures de l'Espolsada: L'Orgia verbal, converses amb en Màrius Serra\nPublicat per L'Espolsada llibres a 16:45\nPensar en el llibre, conversar amb el Màrius, transcriure les 15 hores, retocar, presentar-lo arreu i escoltar les opinions dels lectors ha estat una orgia sense límits. Presentar-lo a L'Espolsada de llibres serà un plaer, un honor, ua altra orgia. I celebrar-hi el 4t aniversari una orgia quàdruple.\nEspero que us afegiu tots a aquesta orgia i poder saludar-vos-hi a tots!\n5 de febrer de 2011 a les 12:53\nostres, faré el que pugui per venir-hi, per compartir una estona amb els convidats de luxe i per felicitar a la llibretera per seguir al peu del canó despres de 4 anys\n5 de febrer de 2011 a les 17:14\nMolt bé, molt bé... Però hi haurà cava? I aquella coca sublim?\nCom podem dir no a una orgia?\nQuina gran celebració!!!\n7 de febrer de 2011 a les 11:17\nSu, sí hi haurà cava i aquella coca ;P\n10 de febrer de 2011 a les 18:01\n... Feliç aniversari! No podré venir, complicacions d'última hora... que vagi molt bé...\n11 de febrer de 2011 a les 19:25


John Banville, Els infinits | Pere Calonge • Ex-Libris\nanglés, Bromera, John Banville, novel·la\nEl divertiment dels déus\nEdicions Bromera, Alzira, 2010\nNo és difícil llegir la darrera obra de Banville en clau metaliterària, com una novel·la en què el joc de convertir l’autor en demiürg, en senyor absolut de les criatures de ficció i dels fets que els ocorren, es porta fins a les últimes conseqüències. El lector ho copsa, d’una banda, quan comprova que, en Els infinits, el paper de l’habitual narrador en primera persona de les novel·les de l’autor irlandés l’ocupa, directament, un déu: el déu grec Hermes, manipulador i obscè, que es riu dels humans. Però d’una altra, també, perquè en més d’un moment del discurs d’aquest narrador, Banville no s’està de confondre la veu d’Hermes amb la seua pròpia.\nUn únic dia d’estiu, una casa i una família que es reuneix al voltant del patriarca en coma: Adam Godley, un matemàtic que ha dedicat la vida que ara se li acaba a la construcció d’una teoria dels infinits. Una trama reduïda a la mínima expressió, doncs, i concentrada en poques hores, en què la família Godley és el blanc de les anades i vingudes dels déus, de les seues maniobres de vegades pietoses i altres obertament deshonestes i interessades: Zeus, per exemple, en la primera part de l’obra, ja ha aconseguit colar-se al llit d’Helena —la nora d’Adam Godley— fent servir l’aparença del marit per a mantenir-hi una lúbrica relació. Al contrari del déu dels cristians, doncs, aquests no fan veure que són benignes; no prometen la salvació ni amenacen amb la damnació. Només són juganers i es diverteixen amb l’espectacle de les misèries humanes; ínfimes i sense importància, però observades amb interés per uns déus infinitament avorrits, que n’envegen la capacitat d’estimar i, per damunt de qualsevol altra cosa, la possibilitat de morir. La finitud –i la consciència de finitud– de les seues miserables vides.\nAmb una acció tan mínima, doncs, el que queda és l’estil. La tantes vegades lloada prosa de Banville aconseguint novament que tot s’esdevinga a càmera lenta, detenint cada detall i construint un text en què —potser més que mai— la forma arriba a fer perdre de vista per moments el contingut. No és difícil, doncs, imaginar l’autor irlandés ben còmode en el paper d’aquest déu que observa des de dalt les estranyes accions de les criatures humanes amb curiositat d’entomòleg. I amb el poder i la capacitat d’intervenció, cal no oblidar-ho: com un director escènic obscenament present, que situa els actors a voluntat i amb un cert aire d’autocomplaença. En canvi, trobem a faltar, potser, aquella capacitat de Banville per a la construcció de personatges, per a navegar-ne les parts més fosques. És més que probable que la reducció a meres ombres que vaguen per la casa sense rumb haja estat triada per Banville en favor del joc dels déus. Però no deixa de ser curiós que siga el patriarca Adam Godley, que està en coma, qui més aconseguisca recordar aquella profunditat que acostumen a tenir habitualment els habitants de les seues novel·les.\nPortar el joc a l’extrem, en aquest cas, equival a descobrir les cartes; o, el que és el mateix, a destapar la tramoia de la ficció narrativa. I això arriba al clímax amb un desenllaç de novel·la que Hermes prepara conscientment, movent personatges com les peces d’escacs sobre el tauler, i disposant-los per a la gran fotografia final. La novel·la no és sinó representació.\n10.12.10 | Publicat en Posdata


ERRE QUE R -PENSAR ABANS DE LLENÇAR\nInici | Agenda Fort Pienc | Activitats | ERRE QUE R -PENSAR ABANS DE LLENÇAR\n· Quan? Del 9 de setembre a l'1 d'octubre de 2021\nLa roba val poc però, ens costa molt. La roba cada vegada té un preu més baix, ens podem permetre renovar l'armari cada temporada i de fet ho fem; anar a la moda obliga a estar contínuament llençant molta roba en perfecte estat.\nPerò perquè nosaltres puguem renovar l'armari més sovint, la terra acaba esterilitzada i molts aqüífers contaminats. La indústria de la confecció és la segona més contaminant del món, produeix més emissions de carboni que tots els vols i enviaments marítims internacionals junts, amb les conseqüències que això comporta en el canvi climàtic i l'escalfament global. A Bangladesh, un dels grans epicentres de la producció tèxtil mundial, els rius es tenyeixen del color de moda cada temporada. El problema no és només la indústria en si i com es fabrica, sinó també és preocupant la manera en què consumim aquests productes. Per tal que aquí la roba tingui un preu baix, algú ha d'acceptar treballar per menys en algun altre punt del planeta.\nÉs normal que desitgem roba que mai ens posarem?\nÉs normal que hi hagi aglomeracions a les botigues durant les rebaixes només perquè tot és més barat\nAquesta exposició són fotografies de roba llençada i abandonada pels carrers de Barcelona especialment a l' Eixample. L'objectiu és de sensibilitzar i ajudar a ser conscients del consum de roba.\nInscriu-te a l'activitat relacionada:\nCàpsula de coneixement ? Renova el teu armari de forma sostenible (Gratuït)\nDimarts de 18 a 19.30 h.\nDel 14 de setembre al 14 de setembre del 2021\nVols renovar el teu armari de manera sostenible? Upcycling és una alternativa real al model de consum de moda actual. En aquest taller reciclarem una camisa amb una mirada creativa. Tindràs una peça única i nova preparada per estrenar.


✅ Que saludables! 5 productes de Carrefour per mantenir la línia en quarantena\nEls 5 productes de Carrefour recomanats per mantenir la línia en quarantena\nNutricionistes els han aconsellat en xarxes socials\nper Coral Méndez diumenge, 26 d’abril 2020 - 21:31h\nCarrefour és un dels supermercats més populars a Espanya | Cedida\nAmb el confinament, hem de mantenir una correcta alimentació per poder mantenir la nostra línia i, sobretot, per tenir una bona salut. Això és una cosa contra el que, de vegades, és difícil lluitar. Estant a casa el que més ens ve de gust fer és menjar i, per desgràcia, moltes vegades recorrem a aliments que no li fan cap favor a la nostra salut.\nPer això, avui us portem una llista de 5 productes de Carrefour que recomanen experts per mantenir una dieta saludable durant la quarantena i, a més, no són els típics als quals solem recórrer.\nJesús Baraza, conegut com a @elnutricionisto a Instagram, recomana aquest formatge perquè «és un formatge de sabor suau i textura granulada. A més, bona font de proteïnes». El nutricionista recomana fer un 'banana split' amb formatge 'cottage'.\nAquest formatge està compost de llet desnatada pasteuritzada, llet desnatada en pols, fibra alimentària vegetal, sal, quall microbià i ferments làctics. Les terrines de 200 grams tenen un preu d'1,07 euros.\nUna publicació compartida de Jesús Baraza (@elnutricionisto) el 8 Abr, 2020 a les 00:28 PDT\n'Corn Flakes Bio'\nAquest producte és perfecte per a quan no sàpigues què esmorzar o berenar, i no vulguis recórrer a galetes o pastisseria. Aquesta vegada, és el nutricionista Mario Ortiz qui recomana aquest producte a través del seu compte d'Instagram @marioortiznutricion.\nSegons l'expert, es tracta d'«una magnífica alternativa amb un 94% de blat de moro i 0 sucres afegits». A més, posa com a exemple per a consumir un bol amb llet sencera, cereals, cacau pur desgreixat, fruits secs i fruita deshidratada. El seu preu és de 2,29 euros aproximadament.\nUna publicació compartida de ~ 𝕄𝕒𝕣𝕚𝕠 𝕆𝕣𝕥𝕚𝕫 ℕ𝕦𝕥𝕣𝕚𝕔𝕚𝕠𝕟 ~ (@marioortiznutricion) el 3 Abr, 2020 a les 11:52 PDT\nAquest és un producte als que poques persones solen recórrer i, la veritat, és ideal per a mantenir la línia i no esforçar-se molt a la cuina. Jesús Baraza recomana aquest producte perquè està fet amb ingredients recomanables: «vi, sal i sucre en poca quantitat, no són un problema». A més, també aconsella afegir encara més verdures perquè sigui més saludable i saborós. Té un preu aproximat de 0,70 euros.\nCigrons amb verdures, recomendable.  Vist a Carrefour. Preu 0,70 € / 400g.  Ingredients recomendables. Vi, sal i sucre en poca quantitat, no són un problema.  Estupenda opció per a viatges o emergències. I si afegim més verdures, millor!   Quins són els vostres plats de llegum favorits? Us llegeixo en els comentaris!   #garbanzos #cocido #recetasfaciles #carrefour #adelgazar #comidarapida #perderbarriga #adelgazarcomiendo #perderpesorapido\nUna publicació compartida de Jesús Baraza (@elnutricionisto) el 24 Gen, 2020 a les 11:29 PST\nCacau Pur Ecològic\nUn altre dels productes que recomana Mario Ortiz és el Cacau Pur Ecològic. Segons ha explicat, part del que diferencia un cacau d'un altre és l'«alcalinització», un procés químic que «fa que variï el sabor, color i acidesa d'aquest cacau, sent més atractiu per al consumidor».\nAquest producte és no alcalinitzat i, a més és de Comerç Just i Agricultura Ecològica. El pot, que ve en un format de llauna de 200 grams, té un preu de 5,25 euros. Un preu una mica elevat, però que creiem que val la pena per tots els 'pros' que té.\nUna publicació compartida de ~ 𝕄𝕒𝕣𝕚𝕠 𝕆𝕣𝕥𝕚𝕫 ℕ𝕦𝕥𝕣𝕚𝕔𝕚𝕠𝕟 ~ (@marioortiznutricion) el 15 abr, 2020 a les 12:40 PDT\nRostit de Gall dindi\nUna altra opció perfecta per picar entre hores, i és que té un 97% de carn. I, encara que el nutricionista Jesús Baraza explica que té una quantitat de sal una mica elevada i que seria millor consumir un pit fresc, «les carns processades amb un tant % de carn són un bon recurs per a emergències». Perfecte per fer-se un entrepà per berenar o esmorzar acompanyat de tomàquet i enciam. Té un preu aproximat de 2 euros.\nUna publicació compartida de Jesús Baraza (@elnutricionisto) el 20 febrer 2020 a les 11:40 PST\nLa donació que acaba de fer Desigual als sanitaris pel coronavirus\nSalut Instagram Alimentació Nutrició


Quina acció mecànica fa el canvi de taló i d " prova d " aconseguir? - Respostes aquí | Filippo Colca\nVaig a desenvolupar la resposta de rpmerf, on va fer una ambigüitat entre el taló i els dits dels peus i el canvi sense embragatge.\nexplicaré breument la tècnica de conducció per il·lustrar millor el que espera fer mecànicament. I així, si us plau, disculpeu-me si esteu equivocats el matís de la tècnica.\nAquí hi ha una imatge d’una caixa de canvis. No vaig poder trobar-ne un amb sincreses, suposeu simplement que va on es troba l’engranatge del gos.\nTaló i dit del peu: es tracta d’una tècnica de conducció per a la remuneració durant la frenada.\nEl propòsit d’això és Rev-coincideix amb el motor amb la nova velocitat de transmissió després de comprometre una velocitat inferior i no ajuda la sincronització a menys que també feu un doble embragatge.\npremeu el fre (peu dret), modulant-lo segons les necessitats\npremeu l’embragatge (a l’esquerra) i Aneu a una velocitat inferior\npivoteu el peu de frenada (toe sempre al fre), de manera que tingueu el taló per prémer l’accelerador (l’embragatge sempre està desconnectat / desconnectat). Toqueu prou per aportar-lo sobre la velocitat necessària per a l’informe inferior.\nLi deixeu anar l’embragatge\nencara continueu frenant segons el requisit\nPunt mecànicament 2. Per degradació, suposo el El temps dedicat a moure la palanca de l’engranatge és insignificant, el motor ha d’augmentar la velocitat per fer coincidir la velocitat de rotació de l’eix de transmissió, que és, per la mateixa velocitat, ara superior a la velocitat anterior. Canviar lentament l’embragatge hauria fet el mateix. Si apliqueu un accelerador proporcional, heu ajudat a aquest procés d’adaptació de la dieta que s’ha deixat a l’embragatge sol, i ha acabat el canvi de velocitat en un temps molt més curt. –\nbeneficis: canvi de velocitat més ràpid: menys temps entre els informes és bo per a tot tipus de raons, un dels quals té una frenada constant del motor.\nReduir l’abús d’embragatge – A més de desgast, redueix considerablement els cops de transmissió que poden resultar de l’alliberament ràpid d’embragatge.\nTot això s’aplica quan simplement voleu retrògrad i no necessiteu frenar. Tot el que feu és ometre la part de frenada i mantenir la peça corresponent al pla, és a dir, l’embragatge, la velocitat i el canvi de velocitat, alliberen l’embragatge.\nAquí teniu el que voleu fer si: 1. Voleu reduir el desgast sincronitzat a 2. El vostre Synchro ja està desgastat 3. El vostre vehicle no té sincronització (vehicles antics i alguns entre 1 i segon informe). No hi ha sincronització al pas posterior. Però, a mesura que estem immòbils mentre involucrem el revers, ja sou rev-coincidència. Intenta convertir-se en inversa neutral i participar ràpidament i escoltaràs un soroll grinyol.\nPer un doble embragatge, torneu a provar que coincideixi amb l’arbre / eix de la col·locació neutral, que en una caixa de canvis de malla constant es compromet constantment amb tots els vostres engranatges, a l’arbre de sortida, que està connectat al sincronitzador i s’adapta a l’engranatge seleccionat.\nembragatge de premsa\nCanvia a neutral.\nalliberar l’embragatge mentre modula l’accelerador (reduint-lo, però no completament) de manera que la nova (més baixa velocitat) de l’eix neutre de la caixa de canvis sigui la dieta adaptada a la relació superior , connectat a l’eix de transmissió.\nPremeu l’embragatge i canvieu a la nova velocitat.\nCertament, aquest procés es pot fer més ràpid (tons de la tècnica de conducció), tenint en compte que simplement aixecant l’accelerador, deixeu el règim de motor, i per tant Un doble embragatge mentre aixeca l’accelerador i aconseguint un tret de temps pot accelerar el procés.\nSi es fa durant la frenada, serà un doble embragatge amb el taló i els dits dels peus. Només il·lustraré el procés de doble embragatge.\nCanviar a neutral\nmodular l’accelerador: augmentar la velocitat per fer coincidir la velocitat inferior quan vulgueu rebaixar.Porta l’eix neutre a la velocitat de rotació esperada pel nou equipament i, per tant, fer el treball de la sincronització.\nPremeu l’embragatge: per desconnectar el motor de nou i assegureu-vos que el canvi de velocitat imminent es produeix sense que la inèrcia addicional del motor gestioni, ja que la revisió no pot ser realment perfecta.\nAfluixar l’embragatge – Reproduir el motor de la transmissió.\nUna vegada més, a la pràctica, és més fàcil volar l’accelerador que mantenir una dieta constant quan el motor s’executa lliurement. Per tant, depenent de la velocitat del canvi, es pot\nBlip una vegada – al punt 3. i finalitzeu la resta de passos ràpidament abans que el motor caigui en la dieta.\nBlip dues vegades – al punt 3 i al punt 5 si l’offset és lent. – palanques de llarga velocitat en camions, o simplement un canvi mandrós.\nUn canvi de velocitat sense embragatge no es realitza generalment en una transmissió amb Synchro. Això pot provocar un desgast prematur de sincronització, fins i tot si el canvi de velocitat sembla fluid.\nCanvi de canal sense embragatge es pot realitzar en una caixa de canvis de malla constant amb engranatges de gossos tant cap amunt i cap avall. Això ajuda si el mecanisme de canvi de velocitat és seqüencial i la inèrcia rotacional de la transmissió és baixa. Però això és tot.\nApi 2. Quins són els seus beneficis?


IB3N | L'amfitrió, l'Urbia Palma, lluitarà per la Copa\nIB3 Notícies > esports > L’amfitrió, l’Urbia Palma, lluitarà per la Copa\nL’amfitrió, l’Urbia Palma, lluitarà per la Copa\nEls de Marcos Dreyer tenen moltes ganes de viure un gran ambient i perquè no, aixecar la copa davant la seva afició.\nL’altre equip balear que disputa la Copa ho fa com equip amfitrió, l’Urbia Palma. Tot està enllestit a Son Moix perquè sigui tot un èxit. L’Urbia Palma farà el seu debut demà a partir de les vuit del capvespre contra l’Illa Grau. Els de Marcos Dreyer tenen moltes ganes de viure un gran ambient i perquè no, aixecar la copa davant la seva afició.


Pressupostos i poca cosa més, per Joaquim Coll\nPressupostos i poca cosa més\nDiumenge, 19/04/2020 - 21:24\nAquest dilluns es veuran finalment per viodeoconferencia Pedro Sánchez i Pablo Casado després que dijous passat el líder del PP s’hi negués, com a gest de protesta a l’assabentar-se de la cita per la premsa. En les actuals circumstàncies aquesta descortesia hauria de ser ‘peccata minuta’, però també sorprèn que a la Moncloa cometin un error com una casa que només alimenta el menyspreu de qui és cridat a reunir-se. I, és clar, Casado no havia de voler ser menys que Quim Torra, que també va negar una trobada a Sánchez perquè la data no s’havia acordat. De tota manera, l’expectativa d’acord és nul·la. Els populars segueixen ara per ara el guió marcat per la FAES de José María Aznar. Cap pacte que no passi per deixar fora Podem i els independentistes. I això significaria que el PSOE trenqués el Govern de coalició.\nPerò tampoc Sánchez s’ha esforçat per desactivar l’acusació de maltractament que esgrimeix Casado. Tot i que l’actitud obstruccionista del PP és previsible, el president hauria de mostrar una actitud més empàtica, començant per mirar el líder de l’oposició quan aquest parla des de la tribuna del Congrés i establint un canal directe d’interlocució. Si no superen la seva aversió personal és impossible que puguin pactar. De tota manera, pensar en grans acords és avui una quimera, principalment perquè el PP no s’assembla en res a l’extinta UCD d’Adolfo Suárez. La seva estratègia d’oposició dura segueix la línia del pare fundador del partit, Manuel Fraga, que com a líder d’AP el 1977 no va firmar els avui tan reivindicats pactes de la Moncloa. A l’esquerra del PSOE, en canvi, Podem sembla més disposat a jugar el paper pragmàtic del vell PCE de Santiago Carrillo, malgrat que Pablo Iglesias no se’n vol adonar que com a vicepresident no es pot despenjar amb tuits que van més enllà de reivindicar els valors republicans amb falsedats sobre el paper del rei com a cap d’Estat.\nL’estratègia del Govern consisteix a aïllar el PP amb Vox, mentre allarga la mà a la nova línia moderada de Cs, formació que sembla ressituar-se fora de la trinxera de la dreta. Per part dels separatistes, tot i que accedeixin a participar en les converses sobre la reconstrucció, no subscriuran cap acord que pugui enfortir l’Espanya constitucional. Tot això significa que els possibles pactes se circumscriurien a qüestions sectorials i, per tant, en gran manera dependran del diàleg entre els sindicats i els empresaris. Descartat un gran acord entre partits per dur a terme reformes institucionals de pes, tot passa per tirar endavant els Pressupostos 2021 i poca cosa més. El Govern desvincula ara per ara aquesta «taula per a la reconstrucció» dels comptes públics, però és evident que acabaran sent processos convergents per fixar prioritats. L’única manera que Sánchez té d’evitar que a l’hecatombe sanitària i socioeconòmica s’afegeixi una crisi política descomunal és teixir un ambiciós acord pressupostari (sempre que l’Europa de l’euro actuï solidàriament) que li permeti ampliar els recolzaments que va obtenir en la investidura.\nTemes: Coronavirus Pablo Casado Pedro Sánchez


Federalisme « Fundació l'Alternativa\nBrowsing articles in "Federalisme"\nActes de la Fundació, Federalisme, II república\nFederalisme: debat obert\nAprofitant les dates pròximes a la celebració de la proclamació de la 2a República, hem volgut encetar un procés de reflexió al voltant del model d’Estat i, en concret, de les diverses propostes federalitzants, mitjançant l’activitat que us proposem.\nEns complau convidar-vos, doncs, a la taula rodona Federalisme: debat obert, on hi participaran Rosa Regàs, escriptora; Carles Viver i Pi-Sunyer, director de l’Institut d’Estudis Autonòmics; Miquel Iceta, portaveu del Grup Parlamentari Socialistes-Ciutadans pel Canvi; i Jordi Miralles, Coordinador General d’Esquerra Unida i Alternativa.\nL’acte tindrà lloc el proper 19 d’abril a les 18 hores, a la sala Martí l’Humà del Museu d’Història de Barcelona (Pça. del Rei, s/n).\nIdiomaCatalàCastellanoEnglish\tActivitats recomanades\tActe d'anàlisi - Anàlisi del Fòrum Social Mundial a Tunísia 2013. - Quin futur per al Fòrum Social Català? 8/05/13, 19h, a la Torna (C/ St. Pere Màrtir, 33 - BCN) Organitza: Fòrum Social Català Més informació aquí ----------------------------------------------------


Nou aparcament dissuassiu municipal gratuït i amb 170 places al cementiri — Ajuntament de Tarragona\nEsteu aquí: Inici › Seguretat Ciutadana › Notícies › Notícies 2009 › Nou aparcament dissuassiu municipal gratuït i amb 170 places al cementiri\nNou aparcament dissuassiu municipal gratuït i amb 170 places al cementiri\nS’afegeix als dos anteriors que l’alcalde va inaugurar a l’avinguda Roma i al costat de Joan XXIII\nA partir d’aquest dijous 30 de juliol, Tarragona compta amb 89 places més d’aparcament, que s’afegeixen a les 170 que s’estrenaven fa unes setmanes. L’alcalde de Tarragona, Josep Fèlix Ballesteros, inaugurarà aquest divendres 31 de juliol al migdia un nou aparcament dissuasiu, situat al costat del cementiri. Aquest és el tercer dels quatre aparcaments que l’Ajuntament s’ha compromès a executar. L’aparcament tindrà 170 places i serà gratuït.\nEl darrer aparcament dissuasius dels projectats que se situa a la Tabacalera, tindrà 350 places, i entrarà en funcionament properament. Per tant, quan estiguin els quatre en funcionament, la ciutat de Tarragona haurà guanyat prop de 800 noves places. Els quatre solars han estat cedits gratuïtament per particulars a l’Ajuntament.\nCal recordar que cada aparcament tindrà a menys de 150 metres una parada d’autobús de l’Empresa Municipal de Transports (EMT) per fomentar l’ús del transport públic i l’eficiència d’aquests aparcaments.